
IZ UREDNIŠTVA I UPRAVE : 


Evo nas na kraju godine pa molimo cijenjene pretplatnice, 


koji još nisu-poslali pretplatu, da to što prije učine, Vjerujemo 


da neće ostati ni jedan pretplatnik koji se ne će odazvati ovom ' 


našem pozivu, te će što prije poslati zaostale pretplate. Mi im 
svima najsrđačnije zahvaljujemo, Redovito podmirivanje pret- 
plate neće samo olakšati redovito izlaženje našega lista, već 
će nam: dati oduševljenja da' novom godinom započnemo. s ve- 


. ćim elanom oko izgradnje duhovne kulture našega naroda. Naš 


cilj, koliko je jasan, toliko je potreban, Mi hoćemo novu svetu 
Hrvatsku, obnovljenu duhom Kristovim i osvježenu duhom 
Božjim. Znamo da se divne tajne, upravo krasni biseri, kriju 
u našoj sv. vjeri, pa hoćemo da ih otkrijemo i pokažemo. Jaka 
je i sugestivna riječ Božja, samo je treba naći. Zato zahvaljuje- 
mo svima na bodrenju, priznanju, pomaganju i suradnji. Tako- 


đer srdačna hvala i svim našim vjernim pretplatnicima. Molimo 


ih da nam i dalje ostanu vjerni, pa nam pruže svoju drago- 


cjenu pomoć. 

. | Uklapamo u ovaj broj dopisnicu pa molimo cijenjene: pret- 
Platnike da se s njom posluže i da nam pošalju adrese onih 
osoba za jkVE naslućuju da bi se mogle pretplatiti na naš list. 


Mi ćemo tim osobama poslati reviju na ogled. 


DUHOVNI ŽIVOT 


ASKETSKO-MISTIČKA REVIJA 
GOD. IX. ZAGREB 1937. BR. 6. 


Preobraženje duše 


Nešto tajanstveno kao i nešto divno krije se u 


- običnoj pojavi koja se svagdano opetuje u času pra- 


skozorja kad pomlađeno sunce hoće da rastjera tmi- 
ne noći i unese svijetlo bijeloga dana, Rekao bi čo- 
vjek borba dvaju svjetova, tame i svijetla. Budan po- 
smatrač, s osjećajem nekog nutarnjeg preporođenja 
u duši, prati postepeno probuđivanje prirode, u 
kojem se malo pomalo uspavana narav probuđuje na 
novi život i, okupana u zrakama sunca, dobiva nove 
oblike, Zora, to je uskrsnuće novoga života. 

Čini mi se da bi nam ova slika mogla osvijetliti 
odnos naše duše prama uzvišenijem suncu, koje nam 
iz daljine neprestano šalje zrake svoje svjetlosti, če- 
kajući da se u punini vremena pokaže u potpunoj 
svojoj slavi. A naša duša, pod utjecajem nebeskoga 
svijetla, lišava se malo pomalo tame svojih grijeha i 
svojih nesavršenosti, kupajući se u čistim zrakama 
Božje milosti i Božjih nadahnuća koje svagdano obil- 
no prima i postaje Bogu sve sličnija. 

Život je naš borba između svijetla i tame, smrti i 
uskrsnuća, kazao je umjetnik, A mi kukavni i bijedni 
stvorovi koji smo po sebi sama tama, i manje od ta- 
me, upravo ništa, kako vele mistici, mi jedno veliko 
ništavilo upravljamo svagdano svoje oči prama isto- 
ku, moleći da nam se pojavi koja zraka pa nas osvi- 
jetli i upravi na pravi put života. 


Tu je dramatičnu borbu lijepo istaknuo sv, Ivan na 
početku svoga Evanđelja. Poslije nego je ustvrdio 
vječnost Riječi, koja od vijeka posjeduje u sebi život 
i po kojoj biva sve što nastaje, sv, Ivan hoće da bo- 
lje precizira narav te vječne Riječi, pa veli: »U njoj 
(Riječi) bijaše život, i život bijaše svijetlo ljudima, i 
svijetlo svijetli u tami, i tama ga ne obuze« (1, 4—5). 
Ovo svijetlo istinito obasjava svakoga čovjeka, do- 
lazi na svijet, dolazi svojima, a svoji ga ne primiše. 
Onima pak koji ga primiše »dade vlast da budu djeca 
Božja, preporođena ne od krvi niti od volje tjelesne, 
niti od volje muževlje, nego od Boga« (Iv, 1, 12). 
= Sv. Ivan nam u ovom mjestu govori da je Krist svi- 
jetlo i život, da je zapravo u njemu punina svijetla i 
istine; da nam on to svijetlo i taj život neprestano 
daje, da nas oživljuje svojim životom i da nas osvjet- 
ljuje svojom svjetlošću, Upravo onako kao što sunce 
šalje svoje svijetlo, kao što oganj širi svoju toplinu 
tako nam i Krist šalje svoje svijetlo i dijeli nam svoj 
život, Mi nemamo svijetla u sebi, jer smo tama pa se 
zato i protivimo Božjem svijetlu, ali Krist nas osvjet- 
ljuje. Nemamo života, jer smo mrtvi u pogledu nad- 
naravnoga, ali nas Krist neprestano preporađa i oži- 
vljuje nas svojim životom, 

Apostoli koji su upoznali svijetlo Kristovo i vidjeli 
svu njegovu slavu te ga priznali kao jedinorođenoga 
od Oca, opazili su također da se u njemu nalazi pu- 
nina milosti i istine (Iv. 1, 14), Oni su znali da je »Bog 
sve podložio pod noge njegove, pa ga je dao za naj- 
slavniju glavu Crkvi koja je tijelo njegovo i punina 
onoga koji sve ispunja u svemu (Ef, 1, 23, 23). Apo- 
stoli su upoznali da svi primamo iz njegove punine. 

Mogao nam je Bog otkriti svoje bogatstvo i dati 
nam svoju sreću te nas uvesti u dioništvo svoje na- 
ravi neposredno; ali mu se je svidjelo da to učini 

Preko Krista. Zato je postavio sve u njegove ruke. 
Cijela svetost, cijelo savršenstvo koje se ikada izlilo 
do sada i koje će se izliti nad ostale vjernike, već 
se nalazi u Kristu. Prije nego je iko bio posvećen 
i prije nego je iko primio milost od Boga, u Kristu je 
bila punina, upravo sve što je lijepo i što je savršeno 
ikada postojalo u svijetu, »I od te punine svi mi pri- 
mismo, milost za milost« (Iv, 1, 16). Svo naše posve- 
ćenje i naše spasenje je preko Njega, U Kristu nas 
je Bog od vijeka blagoslovio; u Njemu nas je pre- 
odredio; u Njemu posvetio; u Njemu očistio od gri- 
jeha; u Njemu odabrao; u Njemu smo postali bašti- 
nici; u Njemu smo zapečaćeni obećanim Duhom Sve- 
tim: uopće u Njemu se nad nama izvršila volja Božja. 

Velika je Božja ljubav prama nama što nas na neki 
način poistovjetuje sa svojim jedinorođenim sinom i 
izkazuje nam gotovo istu ljubav kakvu imade prama 
njemu, Otac, prva božanska osoba, je u svoga jedino- 
rođenoga sina od vijeka ulio svu svoju narav. Kao 
najuzvišenije dobro koje se na najuzvišeniji način pri- 
općuje, otac je priopćio svome sinu samoga sebe 
tako savršeno, da ništa sebi nije pridržao što mu ne 
bi dao, To je vječno prelijevanje bilo tako savršeno, 
da je ostalo jedinstvo naravi između oca i sina. 

U času kad je sin Božji postao čovjekom ljubav 
očeva nije jenjala, ostala je uvijek ista. Pa kad je 
druga božanska osoba prisvojila sebi ljudsku narav 
te je mogla kazati da je to njezina narav, jer to njoj 
pripada, dogodilo se je čudo nadasve veliko, čudo 
neizmjerne Božje ljubavi prama čovječanstvu, Ona 
neograničena Božja ljubav koju je Otac imao prama 
sinu protegla se je u vremenu na sve što Sinu pri- 
pada, pa je cijelo čovječanstvo postalo dionicom te 
ljubavi, Jer kao što se svaka ljubav koju imademo 
prama osobi proteže na sve što pripada obljubljenoj 

osobi i što je njezina svojina, tako se isto ljubav oče- 
va protegnula na čovječanstvo koje je sada postalo 
svojina Kristova. I jer je ta ljubav plodna, ispunila je 
ljudsku narav Kristovu divnim milostima i darovima. 

Ovdje se treba sjetiti onoga što nam teolozi kažu 
o Božjoj ljubavi, koja se uvelike razlikuje od naše 
ljubavi time što mi ljubimo nešto što postoji, a Bog 
stvara ono što ljubi. Ljubav Božja ne pabirči pred- 
meta nego se izlijeva i daje. Daje se od sebe, daje 
svoju narav. Pa kao što se ljubav prve božanske 
osobe izlila na drugu u potpunoj jednakosti, tako se 
izlijeva i na nas i općenito na one koje ljubi, više 
manje, prema tome kako Bog nekoga ljubi, No jer je 
ljubio svoga Sina neograničeno dao mu je zato ne- 
ograničenu milost. 

Nemoguće je dokučiti svu ljepotu milosti koju 
je Krist primio, ali mi možemo kazati da ona nadvi- 
suje svaku mogućnost. Otac je dao sinu upravo: najr 
više što je mogla njegova ljudska narav primiti. Oba- 
suo ga je svim mogućim darovima; dao mu je vese- 
lje nebeske slave. I Krist je odmah u početku svoga 
života vidio slavu Božju, gledao je Boga licem u lice, 
i u toj slavi osjećao toliko veselje kakvo neće osje- 
ćati svi blaženici i svi anđeli zajedno, To ga veselje 
nije ostavilo niti u najtežim časovima njegove muke. 

Međutim, ta se ljubav oca proteže također i na 
nas. Mi smo svi udovi njegova tijela, a Bog gleda na 
nas kao na puninu Kristovu, kao na žive udove koje 
ispunjaju mističko tijelo zasnovano od Božje pro- 
vidnosti, I svaki od nas, kao dio uzvišene punine, 
postaje dionikom velike Božje blagodati i neogra- 
ničene ljubavi, koju Otac imade prama drugoj ožebi 
svome jedinorođenome Sinu, 

Misija Krista na zemlji je bila ta da ujedini u jedno 
sve razbacane udove svoga mističkoga tijela. Zato i 

u času kad je dovršio svoje djelo kaže svom nebes- 
kom Ocu: »Djelo sam izvršio koje si mi dao da či- 
nim,.. Oče sveti, sačuvaj u ime svoje one koje si 
mi dao, da budu jedno kao mi« (Iv, 17, 4i 11). 

Nebeski Otac izlijeva svoju ljubav obilno od vijeka 
na svoga Sina, Ali On imade također još drugu djecu 
koju je trebalo ujediniti i spasiti, i povjerava tu mi- 
siju svome Jedinorođenome, Ovaj pak prolijevajući 
svoju predragocjenu krv, prikuplja svu Božju djecu 
u jedno, ujedinjuje ih u svojoj božanskoj osobi, Preko 
čovječanstva koje je postalo njegova narav ujedinjuje 
cijelo čovječanstvo, sve vjernike, i od časa Utjelov- 
ljenja druga božanska Osoba smatra sve vjernike kao 
nešto svoje, nešto što njemu intimno pripada, kao 
udove svoga tijela, 

Ali također od toga časa i nebeski Otac smatra 
sve te udove kao svoje. Drugim riječima njegova se 
ljubav preko Jedinorođenoga proteže na ostalu dje- 
cu, U Kristu nas je Bog ljubio. Zato onu istu narav 
koju priopćuje iz ljubavi svome Jedinorođenome pri- 
općuje i nama i daje nam je po milosti izobiljno. 
Stoga moli Krist na zadnjoj večeri, a njegova je mo- 
litva bila uslišana: »Da ljubav, kojom si me ljubio, 
bude u njima, i ja u njima« (Iv. 17, 26). Govor je o 
Božjoj ljubavi koja je stvaralačka i.kojom Bog daje 
samoga sebe, ona naime ljubav kojom se priopćuje 
svome Sinu. To je ona ljubav koja spaja Oca i Sina 
a preko Sina nas i Oca. »Kao što je mene ljubio 
Otac, i ja vas ljubim« (Iv. 15, 9), Onom istom lju- 
bavlju kojom mene, kaže Krist, ljubi Otac i kojom 
mi se potpuno priopćuje, onom istom ljubavlju i ja 
vas ljubim, Pa kao što ta ljubav Oca priopćuje Sinu 
puninu božanske naravi, tako priopćuje i nama pu- 
ninu Božjeg života. Preko Krista mi dolazimo u za- 
jednicu s Ocem. 

Zato i Krist kaže: »Slavu koju si mi dao, dadoh 
njima, da budu jedno kao što i mi što smo jedno; ja 
u njima, a ti u meni da ih veže savršeno jedinstvo, da 
svijet upozna da si me ti poslao i da si ih ljubio kako 
si mene ljubio« (Iv. 17, 22—3), 

Slava svetosti Kristove, prelijeva se tako malo po- 
malo u ostale udove te se tako izgrađuje ono tijelo 
koje imade postati punina Kristova. Krist nije posve- 
ćen po Crkvi nego se svetost Kristova prelijeva u 
Crkvu, u sve njezine članove, i svi postaju dionici 
onoga vječnoga života i one milosti koju je On pri- 
mio u punini. Krist se tako neprestano priopćuje i 
neprestano daje, Ali time ništa ne gubi, samo se od- 
raz njegove slave objavljuje i na ostalim članovima. 
Krist nas uzima k sebi i čini da i mi sudjelujemo na 
istom vrelu božanskog života koje se u njemu nalazi 
u punini. 

E 

Ko bi mogao razjasniti kakvu preinaku i kakvo 
preobraženje obavlja u nama ovo otajstvo inkorpori- 
ranja Kristovu tijelu? »Kršćanin«, veli sv, Leon pa- 
Pa, »nije više ono što je bio prije krštenja; Krist ga 
je uzeo k sebi; a sam se priljubio Kristu; tako da ti- 
jelo obnovljenog kršćanina postaje tijelo propetoga« 
(Govor XIV o Muci). Time je rečeno sve: mi posta- 
jemo jedno s Kristom. Kao što je jedna ljubav Oca 
kojom nas je zajedno s Kristom obuhvatio i kojom 
nas je ljubio tako je i jedna Božja narav kojom je 
urodila ta ljubav i koja se prelijeva u nas i u Krista. 
Krist je sin Božji, dakako po naravi, a mi smo sinovi 
Božji po milosti. Jedna jedina ljubav Božja, koja je 
PO naravi ujedinjujuća, spaja u jedno sve sinove Božje. 

To je jedinstvo ljubavi neki nepoznati auktor ;z 
srednjega vijeka u djelcu »O Blaženstvu«, koje se je 
djelo pridavalo sv. Tomi Akvinskom, ovako izrazio: 

»Proslavljena duša ljubi Boga po Bogu, to jest po 
Duhu Svetome, A sve što radi stvorenje utoliko uko- 
liko je stvorenje, nesavršeno je. Krist je zaslužio ovo 
savršenstvo svojim vjernicima kada je rekao svome 
Ocu: »I obznanio sam ime tvoje, i obznanit ću, da 
ljubav, kojom si me ljubio, bude u njima, i ja u zao 
ma«, A ljubav kojom Otac ljubi Sina jest vječna i 
neizmjerna: On ljubi po Duhu Svetomu koji je među 
njima zajednička veza. Ista ljubav kojom Otac ljubi 
Sina, jest u svim pravednicima; ovom istom ljubavlju 
proslavljena duša ljubi Boga i Bog je ljubi. I doista, 
kako opaža sv, Augustin, duša, koja ne može naći 
svoj spokoj nego samo u Bogu za kojega je ona stvo- 
rena, neće nikada naći pravi i savršeni mir, ako ne 
uzvrati svojemu Stvoritelju istu ljubav«, 

U srednjem vijeku je poznati teolog Petar Lom- 
barški naučavao da ljubimo Boga sa samim Duhom 
Svetim, tako da ljubav koja je razlivena po našim 
dušama ne bi bilo drugo nego sama treća Osoba. 
Dakako, da se takva teorija ne može održati, i sv. 
Toma je imao pravo kad je kazao da postoji u na- 
šim dušama neko svojstvo koje se zove ljubav, kojom 
ljubimo Boga. 

Međutim, je nepokolebiva istina, da je Duh Sveti 
u nama, da smo ga mi primili, Sv. Pavao kaže izri- 
čito: »Jer ljubav se Božja izlila u srcima našim Du 
hom Svetim koji nam je dan« (Rim. 5, 5). Pa i sam 
Spasitelj je rekao prije nego će ostaviti učenike: »I 
ja ću moliti Oca, i dat će vam drugoga Tješitelja, da 
ostane s vama do vijeka, Duha istine kojega svijet ne 
može primiti, jer ga ne vidi, niti ga znade, a vi ćete 
ga primiti, jer će kod vas ostati i u vama će biti« 
(Iv. 14, 16—7). 

Nema ništa teže u katoličkoj teologiji nego pitanje 
stanovanja Duha Svetoga u dušama vjernika. Te- 

ško je shvatiti dolazak Duha i vidjeti na koji način 
On stanuje u nama, ' 

Ali u svakom slučaju moramo kazati da Duh Sveti 
dolazi, i da On prebiva u nama. Nesamo nego da u 
kreposti toga Duha mi djelujemo i radimo, da se mo- 
limo i da Boga zazivljemo slatkim imenom Oca, Sva 
naša djela koja radimo učinjena su u kreposti toga 


Duha Božjega koji je također duh Kristov, On u na- 


oma čini neko tajanstveno preobraženje koje mi ne 
možemo svojim umom dokučiti ali za koje znamo da 
je veliko. Taj Duh nas preporađa na novi život i daje 
nam da budemo djeca Božja, On u nama upravo čini 
čudesa, 


Teolozi taj dolazak Duha Svetoga upoređuju sa 
dolaskom druge božanske Osobe, s Utjelovljenjem. 
Jer kao što je u vremenu poslana druga Osoba, tako 
je, poslije Kristova uzašašća, bila također poslana 
treća Osoba, koja je u velikoj slavi sišla na apostole 
i ostala među njima, te neprestano prebiva u Kristo- 
voj Crkvi. Ako se sjetimo da je baš taj Duh koji je 
od početka govorio prorocima i patrijarsima, ako se 
opet sjetimo kakvim je sjajem sišao na apostole, koja 
je čudesa preobraženja učinio među njima, kako je 
velika djela obavio u prvotnoj Crkvi, kako je uistinu 
preobrazio lice zemlje, kako neprestano prati zaruč- 
nicu Kristovu, kako se taj Duh jasno očituje na sva- 
kom koraku našega individualnoga kršćanskoga i so- 
cijalnoga života, kako se upravo njemu moraju pri- 
pisati sva dobra djela koja se obavljaju u mističkom 
tijelu Kristovom, kako On igra ulogu duše koja oživ- 
ljuje i preporađa to tijelo — onda možemo vidjeti 
svu zamašitost i ulogu treće božanske Osobe u našim 
dušama. 

Mi vidimo također da nas taj duh posvećuje i pre- 
porađa pa nas tako ujedinjuje sa Kristom i preko 
Krista s Ocem, a preko Oca sa presv. Trojstvom, Za- 
to možemo kazati da nas svijetlo i život Kristov 
obasjava i oživljuje, da nas duša njegove duše pro- 
žima, a život njegova života da nas Puna pre- 
porađa i preobrazuje. 

U Vjerovanju kažemo: Vjeruje u Duha... koji 
je govorio preko proroka. To je onaj Duh knji se 
neprestano i postepeno objavljivao starim patrijarsi- 
ma i koji je neprestano govorio prorocima. Dolazio 
je on na različne načine, opominjao, bodrio i tješio. 
On se neprestano objavljivao i obnavljao duše iza- 
branoga naroda, 

Nezahvalni narod se je opirao, ali on je svejedno 
govorio, ne obazirajući se na njihovu nezahvalnost. 
Taj Duh koji je prorocima govorio i koji je nepre- 
stano obnavljao, nije drugo nego Duh Kristov, koji 
se je konačno u punini vremena objavio apostolima, 
pedeset dana iza Uzašašća. Ako se sada sjetimo ot- 
pornosti koju je najprije izraelski narod, a kasnije 
ostali narodi imao protiv toga Duha, pa se sjetimo 
kako je bio odbacivan i preziran, a kako je on uza 
sve to govorio i oživljavao, neće li nam tada otsko- 
čiti u svoj ljepoti realna slika neprestane borbe svi- 
jetla i tmine? Tada ćemo vidjeti koliko moramo za- 
hvaliti svijetlu Kristovu koje nas je neprestano oba- 
sjevalo i životu Kristovu koji nas je neprestano ob- 
navljao, 

Zahvatimo li jednim pogledom cijelo djelo Božje 
pa obuhvatimo li sve ono što je Bog kroz vijekove 
učinio, vidjet ćemo svu zamašitost svetoga djela Bož- 
jega kojim je htio da svoj duh unese u svoje stvore- 
nje, Od prvoga časa kad je stvorio čovjeka pa sa 


< učinio na sliku i priliku svoju, odmah mu je udahnuo 

svoj duh, Taj duh ga je pratio neprestano kroz ci- 
jeli razvoj čovječanstva. On je u svim zgodama leb- 
dio nad čovjekom i preobražavao ga te mu dijelio 
svoj život i formirao ga na svoju sliku, Nesamo nego 
sve štogod je Bog u čovječanstvu učinio sve je to 
imalo samo jedan cilj da čovjeka privine k sebi, da 
ća obogati svojom božanskom naravi i da mu utisne 
svoj duh, Zato je konačno poslao sina svoga i njemu 
povjerio uzvišenu misiju da učini jedno tijelo od svih 
odabranih sinova Božjih koje će biti oživljeno jednom 
dušom, jednim Duhom. Ovdje moramo kazati koli- 
kogod je Bog neizmjerno dobar i milosrdan toliko 
nam je uzvišena dobra dao, jer nam je udijelio sa- 
moga sebe i učinio nas dionicima svoga svetoga duha. 


pa 
že 


Ovo formiranje čovjeka Božjim duhom dakako da 
imade svojih stepena, Sa svoje strane Bog hoće da 


svakome utisne pečat svoje svetosti i naročito se na- . 


slađuje ako može da svu milinu svoje ljubavi izlije 
na duše koje je njegov sin krvlju otkupio, Ali nažalost, 
nailazi često na otpor pa se taj duh kojiput zaustavi, 
kojiput ohladi, a kojiput biva i protjeran iz duša. 


Međutim, one duše koje otvore vrata svoga srca 


nebeskome gostu, koje znaju što je dar Božji pa ga 
sa zahvalnošću primaju, koje su zato pažljive na sva- 
ki pokret svetih nadahnuća pa paze da ne bi bilo 
koja milost ostala neplodna, te duše napreduju iz 
dana u dan, neprestano se obraćajući i neprestano 
preporađajući. Postepeno ostavljajući grešne sklo- 
nosti i nedostatke, ove se duše neprestano napajaju 
na Božjoj ljubavi, a duh se Božji izgrađuje u njihovim 
srcima. Ono što je tjelesno, što je naravno, što je ze- 
maljsko malo pomalo iščezava a na njihovo mjesto 
dolazi ono što je božansko, 

To preobraženje može biti tako veliko da se duša 
na neki način potpuno izgubi u Bogu, da njezini osje- 


.ćaji postanu Božji osjećaji a njezine misli postanu 


Božje misli. Ona više ne misli kao čovjek, nego nje- 
zine su misli kao i njezina ljubav pod utjecajem sa- 
moga Duha Svetoga koji je vodi na svakom koraku. 

Niko nije tako lijepo, kao i tako smjelo izrazio ovo 
Preobraženje savršene duše kao duboki poznavalac 
nutarnjega života i crkveni mistički naučitelj sv, Ivan 
Od Križa, koji veli ovako: 

»Duša, poslije nego se sjedinila s Bogom i posta- 
vila svo svoje djelovanje u Bogu, više živi potpuno 
Božjim životom... Njezin um, koji je prije shvaćao 
na naravni način preko materijalnih slika, sada je 
vođen i potaknut od nekog višeg principa, od nad- 
naravnoga svijetla Božjega, dok sjetila ostaju prive- 
zana, Na taj način on se obožanstvenio, jer, zahva- 
ljujući jedinstvu, ljudski i božanski um postaju samo 
jedno, A volja, koja je prije ljubila na sasma prirodni 
način, s nekim naravnim osjećajem, sada se promje- 
nila u božansku ljubav. Pokrenuta snagom i krepošću 
Duha Svetoga u kojem ona živi nekim životom lju- 
bavi, volja ljubi na neki uzvišeniji zapravo božanski 
način, Zahvaljujući ovom jedinstvu koje je nastalo 
između nje i Boga volja Božja i volja duše nisu nego 
samo jedna volja.., Konačno svi pokreti i sva djelo- 
vanja naša koje je duša prije dobivala od naravnog 
principa i od naravne jačine svoga života, sada su 
se promjenile u božanske pokrete, pa su umrli na- 
ravnoj sklonosti a živu Bogu. Dušu koja je postala pra- 
va kćerka Božja, sada pokreće Duh Sveti, kako to 
uči sv, Pavao (Gal. 2, 20): »Oni koje pokreće Duh 
Sveti, ti su sinovi samoga Boga« (Llama A, gl. 2, 
br. 30), 

Tu je sve: Duh Sveti pokreće sinove Božje. Spo- 

menuli smo da nas je Krist preko svoje ljubavi ti- 
jesno sjedinio s Bogom. A sv. Pavao kaže: »Onaj 
koji je sjedinjen s Bogom nije nego samo jedan duh 
s njime« (I Kor. 6, 17). Bog nas tako obuzme, tako 
nas k sebi priveže, da postanemo jedan duh s njime. 
Našega grešnoga duha nestane, a na njegovo mjesto 
dođe duh Božji. 

Tu otskače velika uloga kršćanskog mrtvenja. Oni 
koji ne poznaju dobro kršćanstva misle da vjernici 
potpuno uništavaju svoj život, Jest, oni suzbijaju i 
mrtve niže sklonosti, ali zato da bi mogli živjeti vi- 
šim životom. Oni se odriču svjetovnoga duha, ali zato 
da bi mogli primiti duh Božji. Oni mrtve tijelo, ali 
zato da bi mogli živjeti Bogu. Oni su ostavili ze- 
maljsko, ali su našli Boga, 

Što ovo mrivenje bude radikalnije a duša bude 
vjernija Božjem nadahnuću koje je neprestano zove 
da ide za njim i da ga slijedi u nošenju sv. križa, to 
će Bog svojim duhom dublje zaći u našu nutrinju i to 
će nas njegov život jače obuzeti, Kad izravnamo sve 
što je grešno, Bog će moći da se slobodno kreće po 
kutovima naše duše. Bog je sama čistoća, on je sa- 
ma svetost, i on zazire od svega onoga što nije Bo- 
žje. Ako u neke duše ne zalazi kako bi trebalo i ka- 
ko bi on sam htio, to je zato jer one još nisu uspjele 
da se oslobode grijeha, koji ih je obuzeo. One, na- 
protiv, koje su uspjele da se oslobode svijeta, one 
mogu kazati da nose Boga u tijelu svome i da su 
potpuno od Boga obuzete, U njima se odigrava ono 
“što Olier ovako zorno opisuje: »Čini se da nutarnji i 
vanjski čovjek nema drugog života nego onog božan- 
ske glave (Krista); duša ne raspoznaje u sebi drugog 
Principa koji bi je pokretao nego Krista koji djeluje 
u njoj. Ona osjeća njegovo djelovanje u svim prirod- 
nim sposobnostima, čak i u samom tjelesnom vlada- 

nju koje nije bilo prije ustaloženo... Kad hoću da 
pišem osjećam da taj božanski duh hoće da vodi i 


upravlja sve pokrete moje ruke.., On me cijeloga * 


obuzima, kao da je na mjestu moje duše; a ja osje- 
ćam kao drugu dušu koja me oživljuje i koja me vo- 
di« (Život od Fallion-a I Dio knj. 8). 

Što ćemo mnogo govoriti: kad Bog hoće nešto s čo- 
vjekom učiniti tada to nije bilo što. A kad mu hoće 
dati svoju nutrinju, kad ga hoće uvesti o svoje tajne, 
kad mu priopćuje svoj život, jača ga svojom jakošću, 
preobrazuje ga svojom dobrotom, oživljuje ga svojim 
duhom, posvećuje ga svojom svetosti — tada se mo- 
ra kazati da je to nešto zaista uzvišeno, dostojno 
velike ljubavi velikoga Boga. H. Bošković 


Treća vrst pozornosti“ 


Ova pozornost sastoji u tome, da za vrijeme naše 
usmene molitve pazimo na cilj molitve, naime na 
Boga ili na stvar, za koju molimo. 

Ovakova je pozornost najizvrsnija. Ona je i naj- 
potrebnija zato, da nam molitva bude pravom du- 
hovnom okrepom. Ona ima još i tu prednost, što je 
mogu imati priproste i neuke duše, koje inače ne 
mogu misliti na smisao riječi što izgovaraju, ili na 
značenje svetih obreda, koji se obavljaju. Ova po- 
zornost na Boga može se do tolike visine i intenziv- 
nosti razviti, da duša na sve ostalo (i na istu stvar, 
za koju moli) zaboravi, a jedino na Boga misli i za 
Njim svim silama teži 1 čezne (vidi S. Th. 2. 2, g. 
83. a. 13). 

To je, dakle, nauka Anđeoskog Naučitelja, Ova 
pozornost, ova misao na Boga jest najpotrebnija, da 
nam usmena molitva postane duhovna okrepa. Po- 

trebnija je nego točan izgovor riječi i nego li pozor- 
nost na smisao riječi, koje izgovaramo u molitvi. 
Ona je svima pristupačna, jer su svi dobri 
kršćani poučeni o Bogu i o svetim istinama i otaj- 
stvima vjere, pa zato mogu, na svoj način, razma- 
trati o tomu za vrijeme svojih usmenih molitava. 
Naprotiv, pozornost na smisao riječi ili obreda za- 
htjeva u mnogo slučajeva temeljitu bogoslovsku 
izobrazbu, ; 

Ali zašto je ova pozornost najpotrebnija 
za nadnaravnu hranu naših duša i prema tomu — 
objektivno i općenito govoreći — zašto je ona du- 
šama najkorisnija i najzgodnija? Zato, jer misao o 
Bogu i sjećanje onih općih i glavnih ciljeva molitve 
(klanjanje — zahvaljivanje — davanje zadovoljštine 
za grijehe — prošnja novih milosti) bitno pripadaju 
molitvi, To zapravo sačinjava molitvu, Svi elementi, 
koji se. mogu naći u usmenoj molitvi (kao riječi i 
obredi), imat će vrijednost i narav molitve u koliko 
se u njima bude odsijevala misao o Bogu, o Njego- 
vim savršenostima ili otajstvima; u koliko sve to 
bude imalo u sebi barem jedan od spomenuta četiri 
cilja. Ako je, dakle, misao o Bogu i o ciljevima mo- 
litve duša svake molitve: onda je jasno, da je bolje, 
i prema tome za naš duh korisnije, paziti na ovu 
dušu molitve, misliti izravno o istom ovom izvoru 
svake molitve nego li promatrati neke druge misli, 
predmete ili predodžbe (sadržane u riječima molitve), 
u kojima se tek nalazi samo odraz Boga i ciljeva 
molitve, 

Ovo možemo razjasniti nekojim priispodobama. 
Voda je na samom izvoru rijeke čišća i bujnija nego 
li je u kojem potoku, koji se je odijelio od rijeke i u 
kojemu se razlijeva samo nešto od one vode, koja 
je na izvoru. — Teologija je znanost, koja se bavi 

i Bogom i stvorenjima. Ali zapravo ideja o Bogu 
pripada teologiji, a sve ostalo ona promatra samo 
u toliko u koliko se odnosi na Boga. Zato će onaj 
teolog biti savršeniji, koji savršenije pozna Boga i 
božanski život. Slično je i s molitvom. Što u molitvi 
budemo  intimnije razumom i srcem združeni s 
Bogom (pozornost na Bogal) i budemo življe imali 
pred očima cilj naše molitve (misleći: sada se kla- 
njam neizmjernom Božjem Veličanstvu; zah va- 
ljujem na Božjim dobročinstvima danim meni i ljud- 


stvu; dajem zadovoljštinuza Srijehe svoje i čo-. 


vječanstva; pitam novih milosti za sebe i čo- 
vječanstvo) to ćemo lakše i gorljivije pobuditi po- 


trebita čuvstva prave molitve (čuvstva klanjanja, 


zahvalnosti, kajanja, pouzdanja u Boga i u Isusove 
zasluge). Iz toga nam biva jasno, da će naš razum i 
naša volja iz takove molitve, ispunjene božanskim 
mislima i svetim čuvstvima, dobiti nadnaravnu hra- 
nu i nebesku okrepu. 

Osim ovih objektivnih razloga, koji izviru iz na- 
ravi same molitve i pozornosti, dolaze još k tomu 
i psihološki razlozi sa strane naše naravi. 
Poznato je, da se čovječji osjećaj jače budi, što je 
predmet našeg promatranja konkretniji, opredjelje- 
niji. Zato, što si konkretnije i življe predstavimo 
Boga ili koji od ciljeva molitve, to ćemo se Iškše i s 
većom intenzivnošću zagrijati za nj. A nije li opet 
istinito, da što trajnije mislimo o nekom predmetu, 
da ga to bolje upoznavamo? A je li taj predmet uz- 
višen i privlačiv, to ćemo se, naravski, iz ove življe 
spoznaje intenzivnije zaljubiti u taj uzvišeni i pri- 
vlačivi predmet, A upravo se ovo konkretnije predo- 
čenje i trajnije promatranje Boga i ciljeva molitve 
najsavršenije vrši u ovoj trećoj vrsti pozornosti. 
Nije moguće, barem općenito govoreći, da se sve 

ovo u ovolikoj mjeri izvrši pri onoj pozornosti na 
smisao riječi ili obreda, jer se taj smisao, nadasve 
kod riječi, skoro neprestano mijenja. 

To bi, dakle, bili razlozi, zašto je ova treća vrst 
pozornosti, sabranosti najpotrebnija, najzgodnija, da 
nam usmena molitva postane prava i obilna nadna- 
ravna hrana. Misao naime, o Bogu i o glavnim ci- 
ljevima molitve sačinjavaju istu molitvu. S čovječje 
strane razum lakše može da dublje prodre u svete 
misli, jer mu je ideja o Bogu življe predočena i jer 
mu je slobodno baviti se duže vremena jednom te 
istom idejom. S tog razloga volja i srce lakše mogu 
da se intensivnije zagriju svetim čuvstvima i zanesu 
za tačno određenim i dobro razmatranim predmetom 
molitve: za Bogom. A baš u ovim pobožnim mislima 
i svetim žarkim čuvstvima, u ovom božanskom svi- 
jetlu i ognju sastoji duhovna. hrana i nadnaravna 
okrepa duše, 


Nekoliko primjera ove sabranosti. 
MisaonaBoga 

Molitva je naš najvažniji posao. Ona je najljepši 
momenat u našem životu. Zato se ne smijemo zado- 
voljiti jednostranim obrazloženjem molitve. Treba 
da je i s najpraktičnije strane pogledamo, da je što 
bolje spoznamo. Jedino se na taj način možemo s 
njom potpuno okoristiti. Zato ćemo tumačenje i ove 
treće vrsti pozornosti popratiti s nekoliko prakti- 
čnih primjera. Najprije nekoliko primjera o po- 
zornosti, o misli naBoga, a u slijedećem 
članku nekoliko primjera o pozornosti na ciljeve 
molitve. 

Za vrijeme usmene molitve misao se na Boga 
može, tako reći, na neizmjerno načina razvijati. Mo- 


336 


žemo u molitvi obično misliti na ono otajstvo ili sa- 
vršenstvo Božje, prema kojemu osjećamo veću sklo- 
nost, privlačivost, neku, recimo, nadnaravnu simpa- 
tiju. To može biti otajstvo  presvetoga Trojstva; 
njegov unutarnji, tajanstveni život, Može biti napose 
koja sveta božanska Osoba; koje božansko savršen- 
stvo i atribut kao Božja neizmjernost, svestrana sa- 
vršenost, posvudašnjost; Njegova mudrost, ljepota, 
neizmjerna ljubav u Bogu samom između presvetih 
triju Osoba ili prema nama; pravednost i milosrđe, 
bilo da se promatraju ova savršenstva svako napo- 
se, bilo da razmatramo, kako se ovi prividno pro- 
tivni Božji atributi intimno spajaju, pače realno u 
Bogu istovjetuju. 

Osim toga, može se misliti na koje posebno otaj- 


stvo: na otajstvo stanovanja presvetoga Trojstva u | 


eo bojanaić duši; napose, na stanovanje Duha 
vetoga u nama, koji od nas čini živi hram, pravo 


osvoje svetište, u kojemu stanuje On kao »slatki Gost 


duše« sa svojim milostima i darovima, da nas po- 
sveti i usavrši, Ili, po uputama sv, Terezije, možemo 
promatrati svoju dušu nekim »unutarnjim rajem« i 
da u nj uđemo sa svojim Bogom i s njim se razgo- 
varamo zatvorivši za sobom vrata svemu, što je u 
svijetu (Vidi »Put Savršenosti«, Zagreb 1933, gl, 29 
br. 4—7; gl. 30, čitava), i 

Mnogima može biti veoma korisno promatrati 
ono jako, silno a istodobno slatko djelovanje djelo- 
tvorne Božje milosti; otajstvo vječnoga našega oda- 
branja. Ova dva otajstva silno će nam pomoći, da 
se držimo u poniznosti (jer smo po sebi apsolutno 
ništal) i u velikoj ljubavi prema dobroti i darežlji- 
vosti dobroga Boga, koji nas je od vijeka odabrao 
jedino, jer nas je od vijeka ljubio. 

Nadasve nam je zgodno za razmatranje »Otaj- 

stvo Isusa Krista — Mysterium Christi.« Otajstva 
Utjelovljenja i Otkupljenja jesu nadasve kadra da 
nas drže sabranima umom i srcem, U ovim otajstvi- 
ma, naime, imaju svoj vlastiti predmet nesamo ra- 
zum i volja već i ista naša sjetilnost, Zato, obično, 
jače djeluju na nas. Zato Crkva pjeva u božićnom 
predslovlju: Uistinu je dostojno i spasonosno, da 
vazda i svagdje zahvaljujemo Tebi, Gospodine sveti... 
jer je otajstvom Utjelovljene Riječi očima naše duše 
zasjalo novo svijetlo Tvoje sjajnosti, te nas Bog, dok 
$a spoznajemo u vidljivom obličju (Utjelov- 
ljenja!), privlači da zanosno ljubimo i 
nevidljive stvari (in invisibilium amorem ra- 
piamur.. ' 


Ovdje dolazi ono otajstvo Krista i Crkve. Otaj- 
stvo, koje sveti Augustin nazivlje »Mističnim Kri- 
stom«, Jedan je — veli ovaj sveti Naučitelj — tajan- 
stveni, mistični Krist! Sve duše u posvetnoj milosti 
na zemlji, u čistilištu i na nebu jesu tako intimno 
spojene ovom milošću, koja im svima od Krista iz- 
vire, da sve one, svi mi, činimo samo jedno, nadna- 
ravno, mistično, tajanstveno ali zato najrealnije Ti- 
jelo, komu je lični Krist Isus nevidljiva i tajanstvena 
glava a svi mi u milosti, živi članovi toga velebnoga 
organizma. K ovomu se može, barem kadikad, veoma 
zgodno pridružiti razmatranje, pozornost na onaj 
divni skup svetih Sakramenata, Ovi sakramenti — 
kao što nekoć rijeke u zemaljskom vrtu izvirahu 
ispod stabla života i nošahu svojim natapanjem plo- 
dnost čitavom raju — izviru iz novog Stabla života, 
iz Srca božanskoga Otkupitelja i natapaju vrt duša 
ovoga u Kristu zasađenoga organizma, 


1 Totus Christus, caput et corpus est; caput unigenitus 
Dei Filius et corpus Ecclesia (De unitate Ecclesiae, 4). 

ze 


Napose može se uzeti koje otajstvo iz Kristova 
života i to nadasve ono, koje Crkva slavi u to doba. 
Možemo za vrijeme Došašća (Adventa) promatrati 
Isusa u utrobi Njegove presvete Majke, Sjećajući se, 
da je On i kao čovjek od prvoga časa svoga Utjelov- 
ljenja imao savršeno razvijen razum, razmatrajmo 
Njegovu poniznost, kojom se toliko ponizuje te stoji, 
kao svako obično i nerazvijeno dijete, čitavih devet 
mjeseca u zatočenju utrobe svoje presvete Majke. 
Pomislimo i na Njegovu ljubav prema nama, jer eto 
već od prvog časa svoga čovječjeg opstanka zapo- 
činje svoje trpljenje i svoj križ za nas. U ostala li- 
turgijska vremena možemo Ga promatrati u betle- 
hemskoj štalici, u skritom nazaretskom životu, u ra- 
zličnim momentima Njegove presvete Muke, u slavi 
Uskrsnuća, u triumfu Uzašašća: i tada Mu govorili u 
našoj unutrašnjosti onako živo kao da ga u dotičnom 
stanju zbilja vidimo. 

Ovo naročito vrijedi za svečanu, službenu mo- 
litvu svete Crkve: za liturgiju. Liturgija nije samo 
jednostavni iako sveti »spomen« nekog historijskog 
događaja iz Isusova života, već je također neka mi- 
steriozna, tajanstvena ali stvarna »obnova«, neko 
ponavljanje toga Kristova otajstva. Dok je naš um 
zaokupljen mislima, koja odgovaraju tom Otajstvu, 
koje se tada u liturgiji slavi, dotle nam sam Spasi- 
telj preko tog velikog Sakramentala: >»Liturgije i 
Crkve«, a nadasve preko svetih sakramenata Ne- 
krvne Žrtve (koja u sintezi obnavlja sav život Kri- 
stov) i svete Pričesti ulijeva. neku osobitu milost. 
Tu bismo milost mogli lijepo nazvati »milost Otaj- 
stva«, Ta sveta osobita milost jest ulijevanje, umna- 
žanje posvetne milosti, koja ima tu snagu i svrhu, 
da nas ispuni onim uzvišenim mislima i svetim čuv- 
stvima, koja su ispunjavala presvetu Isusovu Dušu 

i Njegovo božansko Srce za vrijeme dok se je u 
Njemu za zemaljskog života vršilo to sveto otajstvo. 

Da ovo točno shvatimo, moramo se uvijek sije- 
ćati, da smo mi po svetom Krštenju i po milosti 
jedno s Kristom; da Njegova otajstva jesu i naša. 
Zato reče nebeski Otac sv, Katarini Sijenskoj: »Sve 
što je u Kristu, slika je onoga, što se zbiva u dušama 
Njegovih sluga.« (»Dialogo«). A sveti Augustin go- 


vori: »Što god se je dogodilo na Kristovu Križu, u. 


Pokopanju, u Uskrsnuću treći dan, u Uzašašću na 
nebo, u sjedanju na Očevu desnu, tako se je dogo- 
dilo, da se svim tima — što se je ipak u realnosti 
dogodilo — naznači život kršćanski, koji ovdje pro- 
vodimo« (Enchirdion, c. 53)“ To je onaj vječiti 


»danas« Kristova opstojanja i života! »Isus Krist 


jučer i danas, On i do vijeka« (Žid. 13, 8.). 

Eto punog značenja ove: Isus Krist je naš Ideal, 
uzor našeg savršenstva. Mi smo »jedno« s Njime i 
zato treba, da se sve više asimiliramo Glavi našoj — 
Kristu! I do ove izradbe Isusa Krista u nama, dovest 
će nas — poslije milosti — najviše ova pozornost, 
sabranost, ova živa u molitvi (nadasve liturgijskoj) 
misao na Kristova otajstva, na Krista! »Nadasve u 
liturgijskoj« — rekosmo. Jer liturgijska je molitva 
uvijek — a naročito od Došašća do Duhova — Kri- 
stocentrična', Zato misleći na Krista u liturgijskoj 
molitvi, živući liturgijskim životom, proživljavajući 
u sebi liturgijska Vremena, mi idemo živim Isusovim 
stopama, I tim stopama dolazimo do života Kristova, 
do ostvarenja ideala našeg savršenstva u Kristu. 


Dr. O. Dominik Budrović 0. P. 


1) Opširnije u članku: »Uloga liturgije u djelu našeg posve- 
ćenja« — Luč, g. 26, br, 1, 

Sveto Trojstvo i naše posinjenje* 


Tajna sv. Trojstva je najdublji članak naše vjere; 
zato je i najplodnija istina za naš duhovni život. A 
ipak mnogo kršćanskih pa i samih unutarnjih duša, 
više je sklono da joj se klanja, nego da je bolje 
upozna, One znaju, besumnje, da Bog stanuje u 
njima, da živi u njima i da im daje svoje milosti. 
Mnogi se čak rado sjećaju istine, Bog, koji živi u 
njima, je Bog u tri Osobe; obuzima ih slatko čuv- 
stvo, veoma ponizno štovanje kad pomisle da se svaki 
čas u njihovu srcu ispunja velika tajna rađanja Riječi 
od Oca te proizlaženja Duha Svetoga u međusobnoj 
ljubavi Oca i Sina, Ali tu se, općenito, zaustavljaju 
njihove misli, 

A ipak ova prisutnost sv. Trojstva u nama ima 
daleko dublje značenje, Taj Bog koji je u meni zove 
me da živim njegovim najintimnijim životom prima- 
jućimeu društvotrijubožanskih Oso- 
ba, On hoće da moja duša ne ostaje samo motrilac 
zapanjen sjajem i bogatstvom njegova života; on hoće 
da je »uvede u veselje Gospodara« (Mat. 25, 21), da je 
pridruži neizrecivim odnosima koje tri Osobe imaju 
među sobom, da tako prodre i ostane u njihovu je- 
dinstvu, 


* Upozoravamo čitatelje na ovaj nadasve dubok i temeljit 
članak o jednoj od najutješljivijih istina naše sv. vjere. Auktor 
je htio u ovim recima dati teološko opravdanje divne istine o 
prebivanju presv. Trojstva u našim dušama pa je nastojao, ko- 
liko je to moguće, najapstraktniju spekulaciju o najdubljoj 
Tajni približiti shvaćanju vjernika. Razumljivo da će zato čla. 
nak biti malo i pretežak pa i za one koji su vični teološkom 
razglabanju. Ali neka ga zato svi pomnjivo i polagano, pa čak 
dvaput i triput, pročitaju, jer će iz njega moći bar iz daleka 
osjetiti uzvišenost i ljepotu našega kršćanskoga života. 


Uredništvo. 

Hoćemo li da govorimo pobliže o toj velikoj tajni? 
Da li je moguće pokazati kako posvećena duša može 
prijeći preko ograde iza koje se odvija najintimniji 
život nevidljivog i nepristupačnog Boga? Zašto ne, 
kad nam o tome govori objava i kad se ne treba 
udaljiti od onoga što su prije mene rekli njegova dva 
divna glasnika — sv, Ivan i sv, Pavao? Ako se treba 


popeti uz nekoliko strmenitih kosina i prijeći kroz . 


nekoliko tijesnih prolaza da stignemo do vrhunca ka- 
mo nas oni zovu, zato će širina i veličajnost 
obzorja što ćemo ga motriti, ubrzo učiniti da zabo- 
ravimo napore uspinjanja. Bit će teško ovo razlaganje, 
ali će i veselje stečene istine biti veliko. 


1. — Nepristupačnost presv. Trojstva 


Ući u društvo Oca, Sina i Duha Svetoga našem ra- 
zumu, čak vjerom prosvjetljenom, činilo se i još se 
čini nemoguće. Shvatimo zašto. 

Kada kažemo da su tri božanske Osobe jedan Bog, 
to nije prazna riječ, Te tri Osobe se međusobno ra- 
zlikuju samo početnim snošajima kojima se odnose 
jedna prema drugoj. Tako se Otac samo utoliko ra- 
zlikuje od Sina ukoliko ga on rađa kao Riječ; sve 
ostalo: narav, savršenost, djelovanje — je zajedničko 
sa Sinom, Stvarno postoji samo jedan Bog. Izuzevši 
ono što sačinjava njihove međusobne snošaje, sve tri 
Osobe su nesamo slične nego potpuno identične; nji- 
hovo se djelovanje jednako podudara, ono postaje ili, 
radije, ono je skupno djelovanje, 

Neka jedan od njih, na pr. izgovori stvaralačku 
riječ koja čini da postanu svjetovi: stvaralačka riječ 
je skupna i zajednička svoj trojici, Neka se jedan od 
njih pokaže sklon svome razumnom stvoru da mu 
podijeli koju milost ili koje dobročinstvo: ta dobrota, 

što se daje je dobrota Božja, a čin davanja je zajed- 
nički svoj trojici. Svaki put kada Bog dolazi u dodir 
sa svojim stvorovima pa očituje pravednost, moć, 
milosrđe ili bilo koji drugi atribut, sve tri Osobe svo- 
je djelovanje osnivaju u jednoj samoj naravi, tri Osobe 
se stapaju, usudio bih se reći, u jednog Boga. Što Bog 
djeluje izvan sebe pripada njegovoj naravi, pa je zato 
zajedničko svima trima Osobama. 

To je neprelazna ograda, iza koje se zaklanja intim- 
ni Božji život, njegov trojstveni život, Ako bi se tko 
vanjski drznuo tamo prodrijeti, pred sobom bi našao 
samo nerazdjeljivo jedinstvo, a pod njegovim zasto- 
rom se, kao potpuno nedohvatna tajna, odvija nedo- 
kučivo Trojstvo. 


11. — Isus, »jedan od Trojstva« | 


Da, ta granica bijaše neprelazna za stvora; ali nije 
bila za Boga, 

Jedna božanska osoba, Riječ, uze čovječju narav i 
učini je dionicom svoje vlastite božanske osobnosti. 
Tako je stvoreno biće ušlo u intimni život Božji, troj- 
stveni život njegov. Stvoreno biće posjeduje osobnost 
Sinovu ili, bolje, ona posjeduje njega. To stvorenje s 
obzirom na Oca ima odnose Sinove; ono se pridru- 
žuje Ocu u odnosu kojim Duh Sveti proizlazi od Oca 
i Sina. 

Shvatimo dobro kako se zaobišla zapreka koju je 
sačinjavalo Božje jedinstvo, velim: zaobišla, a ne 
ukinula, 

Čin kojim Riječ uze čovječju narav da je sebi 
pridružuje jest čin upravljen stvoru, onomu što je 
izvan Boga: to je, dakle, čin zajednički svima trima 
Osobama. Ali rezultat toga čina odnosi se samo 
na osobu Sina; čovječja narav Isusova ne pripada ni 
Ocu ni Duhu Svetomu: Riječ sama se utjelovila, 

Razmotrimo pobliže: Bog sam nas je na to pozvao 
kad nam je tu tajnu objavio; naša pobožna pozornost 
nije ni drskost vrijedna osude ni isprazna radoznalost. 

U Uijelovljenju se nije baš božanska narav 
kao takva direktno sjedinila sa čovječanstvom Isu- 
sovim, Teolozi bi protiv toga iznijeti mnogo poteško- 
ća, Ne zaustavljajmo se na njima, već samo zabilje- 
žimo ovo: da se božanska narav kao takva 
sjedinila sa čovječanstvom Isusovim, Utjelovljenje bi 
to čovječanstvo dovelo u tijesan snošaj s Bogom, 
sBogomjedinstvenim; ono ga ne bi uvelo u 
intimni, skriti, osobni život Božji: ograda koju sa- 
činjava božansko jedinstvo i koja brani pristup u 
njegov trojstveni život ne bi bila uklonjena, Ali, čo- 
vječanstvo Isusovo se sjedinilo s jednom bo- 
žanskomOsobom: sjedinjenje je osobno; bo- 
žanski život je dohvaćen u svojoj najdubljoj tajni; čo- 
vječanstvo Isusovo je direktno pripušteno u društvo 
triju Osoba iza ograde jedinstvene božanske naravi. 

Tako je Utjelovljenjem čovjek ušao u nutrinju 
Božju, u onaj intimni život tako ljubomorno pridržan 
presv, Trojici, Isus je »jedan od Trojstva«, kako kaže 
tradicijski izraz; on je Sin Očev; on je skupa s Ocem 
izvor Duha Svetoga, 


111. — Milost u duši Isusovoj 

A ipak Isus ne prestaje biti čovjekom, Ali njegova 
čovječja narav je oplemenjena, uzvišena, da bude do- 
stojna pripadati božanskoj Osobi, Za to jedinstvo s Ri- 
ječju ukrasio ju je Božji otsjev ili, bolje, dioništvo bo- 
žanske naravi. Njezini čini su zaista ljudski čini; ali 
oni su u isti mah božanski, nesamo zato što su to 
čini božanske Osobe već i zato što čovječja narav, 
iz koje oni izviru, jest obuzeta, preobražena božan- 
stvom i učinjena sposobnom za čine upravo božan- 

ske, Tako šipka od usijana željeza u žarkoj žeravici 
i sasvim proniknut ognjem ostaje željezom, a ipak 
radi svoje usijanosti postaje sposobna da uzrokuje 
učinke slične učincima ognja. 

To sudjelovanje čovječje duše Isusove u božanskoj 
naravi sačinjava njegovu milost, 

Ona je neizmjerna, Mjeru te milosti pokazuje nam 
svrha za koju je Isusu dana; ta svrha je dostojanstvo 
božanske Osobe. Isus ima, dakle, u svojoj duši puni- 
nu milosti (Iv. 1, 14). 

A i kvalitet te milosti je u skladu s kvalitetom nje- 
gove Osobe. Sinu Božjemu dolikuje milost Sina, čak 
i u njegovoj čovječjoj naravi. Ušavši u božansko 
Trojstvo pod okrilje osobnosti Sinove, čovječja na- 
rav Isusova je primila puninu milosti, koja ju je po- 
božanstvenila čineći je sličnom Sinu i sposobnom da 
se njime sjedini, Tako u ljudskim zajednicama supru- 
Sa sinova ulazi u obitelj kao kći, dok će supruga 
očeva ući u svojstvu majke,!) Osobno sjedinjenje na 
Isusovu dušu je privuklo ovdje milost, a na nebu »sla- 
vu koja dolikuje jedinorođenom Sinu« (Iv, 1, 14). 


IV. — Isusova milost u nama: naše određenje 


I baš »od te punine svi mi primismo« svoju posvet- 
nu milost (Iv. 1, 16), Božanski život koji je u nama 
jest dioništvo božanskog života što napunja dušu Isu- 


1) Svi teolozi dopuštaju da milost čini sličnom Bogu dajući 
joj udio u božanskoj naravi. Ali neki ne dopuštaju rado: ono 
što mi ovdje tvrdimo, da duša u stanju milosti postaje posebno 
slična jednoj božanskoj Osobi — Sinu. O tom doista delikatnom 
pitanju čitatelj može vidjeti objašnjenja koja smo ukratko iz- 
nijeli u »Ami du Clergć« (12 maja 1932. str. 296—300) i sravnati 
sa principom postavljenim od sv. Tome, osobito Ia, q. 43, art. 
5, ad 2. 

sovu, U tom smislu »Krist živi u nama« (Gal 2, 20), 
slično kao što roditelji preživljuju sebe u svojoj djeci 
ili, bolje, kao što majka daje vlastiti život svome čedu 
prije rođenja, Naše združenje s Kristom je tako tije- 
sno da je sjedinjenje koje vlada među supruzima tek 
blijeda slika (Ef. 5, 32); on je među nama kao »prvo- 
rođeni među mnogom braćom« (Rim, 8, 29); on nas 
čini sličnim sebi; on hoće i nama dati »da možemo 
postati djeca Božja« (Iv. 1, 13), »rođeni od Boga« kao 
on; on nam šalje Duha Svetoga da u nama stvori 
sinovsko srce, koje će znati vikati: »Očel« kad se 
obraćamo njegovu Ocu (Gal. 1, 6). Ukratko: sve što 
je u njegovoj pobožanstvenoj naravi — daje nam da 
to postanemo po sudioništvu u njego- 
voj milosti, koja nas preobražava čineći nas slič- 
nim njemu da jednoga dana budemo imali udjela u 
njegovoj slavi, uživali njegovu baštinu, zauzeli mje- 
sto pokraj njega, jer on hoće da budemo s njim 
tamo gdje će on biti (Iv. 17, 24), 

Ali gdje je on, ako ne u krilu Očevu, gdje je ušao 
kao Sin? Tamo nas, dakle, on zove; on hoće da tu 
budemo s njime kao posinjenici sjedinjeni s Jedino- 
rođenim, kao zaručnica koja ne ostavlja svog zaruč- 
nika, kao mlađa i slabija braća koju vodi i pretsta- 
vlja njihov stariji brat. To je naša nada, utemeljena na 
njegovoj riječi i dobročinstvima, Mi ćemo na nebu 
biti »u društvu Oca i njegova Sina Isusa Krista« (I. 
Iv, 1,3). Za nas Trojstvo više nije nepristupačno; u nj 
vodi jedan put, a to je Isus Krist!), u nj se otvaraju 
jedna vrata, a to je Isus?); mi ćemo biti primljeni kao 
sinovi, mi ćemo uživati intimni život Božji, njegov 


1 »Ego sum via« (Iv. 14, 6.) 
2) »Ego sum ostium«. (Iv. 10, 7 i 9.) 

Život trojstveni, jer ćemo imati »po Sinu pristup k 
Ocu u jedinstvu Duha Svetoga«.3) 


V. — Posinjenje već na zemlji 


Ali, što kažem: bitćemo? Većjesmo, ovdje na 
zemlji, sinovi Božji: »Sada smo sinovi Božji« (I Iv. 
3, 2), To jedinstvo naših duša s Kristom, ta sličnost 
sa pobožanstvenjenim životom njegove čovječje na- 
ravi, ta milost Sina, koja je u njemu u svojoj punini 
a koja se prelijeva na nas, to preobraženje, kojim nas 
čini sinovima Božjim, braćom sličnom njemu: sve je to 
već ovdje ostvareno. Mi smo već djeca Božja, iako 
još u stanju usavršavanja. Život Božji, koji nas čini 
Božjim sinovima, »rođenim od Boga«, već je u nama. 
I u tom smislu, već nas je zahvatio trojstveni život, 
zanosi nas svojim moćnim i vječnim gibanjem. Svega 
toga ja nisam svijestan, premda se sve to zbiva u 
meni; ali zato imam dokaz bolji od toga: stalnost 


koju mi daje objava i koju moja vjera prima, I ja ne , 


osjećam u tome radost, koja bi me učinila blaženim; 
ali ja imam pravo na to uživanje i posjedujem zalog 
za to, a to je dosta da mi rasvijetli put, da mi dade 
sigurnost i čak sreću za koju sam sposoban ovdje na 
zemlji. 

O božanske Osobe! Vi u meni ne živite ljubomor- 
no zatvorene u svom društvu. Vi se ne zadovoljavate 
da me počastite svojom prisutnošću; Vi nijeste kao oni 
zemaljski kraljevi koji traže od svojih podanika da ih 
prime, pa se zatvaraju u dvorane, dane na njihovo 
raspolaganje, ograđujući se ogradom neumoljive eti- 
kete. Vi me pozivate da uđem u intimno sklonište 
Vaših međusobnih odnosa, Vi me posinjenjem pripu- 


3) »Per ipsum habemus accessum in uno Spiritu ad Patrem«. 
(Ef. 2. 18.) 


štate u svoju obitelj, Tijesno po milosti sjedinjen s 
Tvojim Sinom Isusom, o presv. Trojstvo, uveden sam 
po njemu u Tvoje blagoslovljeno društvo, I upravo da 
umanji moju nedostojnost, Isus umnožava svoje po- 
bude, svoje pouke, svoje zapovijedi, svoje pozive na 
moju slobodu, svoje pohode mojoj duši, svoja potica- 
nja da se obratim njegovu Ocu kao mojem Ocu; i upra- 
vo da me podigne na sebe samoga, on mi, skupa s 
Ocem, šalje svoga Duha ljubavi, 

Ah! sada počinjem shvaćati zašto se, o Isuse, ni- 
jesi zadovoljio da mi po svom apostolu sv. Petru ka- 
žeš da moja duša po milosti dobiva dio u božanskoj 
naravi (II Petr, 1, 4): to bi Te objavljivalo pod sli- 
kom jedinstvenog Boga, Boga Staroga Zavjeta. Poči- 
njem shvaćati da si me Ti htio, u uzvišenim govorima 
sačuvanim od Tvog apostola sv. Ivana, uvesti već 
ovdje na zemlji u tajnu Tvoga trojstvenog života i 
poučiti me da jedinstveni Bog jest Otac, Sin i Duh 
Sveti, Ta pouka mi je bila potrebna ne samo da malo 
bolje upoznam onoga koji se udostojao biti gostom 
moje duše, nego, nadasve, čitavu širinu Tvojih na- 
crta s obzirom na mene, svu visinu do koje si me 
udostojao uzvisiti, svu dubinu preobraženja koje ka- 
niš u meni ostvariti, svu vjernost kojom se moram 
predati zahtjevima odgoja što ga tražiš za sina Bo- 
žjega. Jer kako bih znao da mogu postati pravim si- 
nom Božjim, da Ti nijesi prije rekao da Bog ima Sina, 
u kojem ja mogu biti posinjen? Tako da je najveće 
vaše otajstvo bilo objavljeno samo zato da mi učiniš 
shvatljivim smisao i važnost posinjenja kojim si me 
htio počastiti, I baš zato što si me zvao da živim 
trojstvenim životom u svojstvu sina, objavio si mi 
da u vama ima Sin i Trojstvo! 

VI. — Sa svakom od triju Osoba 
.Da li je moguće poći još naprijed i saznati u č e- 
mu sesastojitajtrojstveniživot, u ko- 
jem je pravedna duša pozvana da bude dionicom u 


.svojstvu kćeri? Da, to nam teologija, oslonjena na 


objavu, dopušta, 

U sv. Trojstvu život nije drugo nego skup me- 
đusobnih početnih odnošaja koji jednu božansku Oso- 
bu sjedinjuju s drugom. 

Biti dionik Sinova života — to znači biti 
dionikom njegovih odnošaja s druge dvije božanske 
Osobe, To znači: postati, sa Sinom, radi njega i u nje- 
mu, daljnji cilj onoga čina kojim Otac rađa Sina, 
predmet čina ljubavi kojim ljubi Sina i kojim mu se 
podaje. To znači, također, biti povučen od Sina u 
onaj neizrecivi zanos sinovske ljubavi, koji ga zanosi 
prema njegovu Ocu, To znači biti sjedinjen, po Sinu i 
u Sinu, s onim tajnovitim činom koji čini da od susre- 
ta i stapanja ljubavi Sinove prema Ocu i ljubavi Oče- 
ve prema Sinu proizlazi Duh Sveti, 

Zaustavimo se malo da pažljivije promotrimo na- 
rav tih odnošaja, koji nas sjedinjuju sa svakom od 
božanskih Osoba. 

Bog Otac rađa Sina, koji je njegova savršena slika 
(Kol, 1, 15). Ali Sin je utjelovljenjem postao Bog-čo- 
vjek i pod svojom božanskom osobnošću zaklonio ne- 
samo vlastitu čovječju narav, koja je s njim zdru- 
žena osobnim združenjem već sve duše koje su, kao 
dionice njegove milosti, s njim sjedinjene životnim 
sjedinjenjem i sačinjavaju njegovo mistično tijelo. Kao 
što je Marija postala majkom Božjom, jer je majka 
Osobe koja je Bog, tako je Otac postao Ocem Isuso« 
vim, jer je Otac Riječi koja je čovjek-Bog.Također, 


padamo mističnom tijelu mjezina Sina, tako je Otac 
postao našim Ocem, jer mi pripadamo tom istom mi- 
stičnom tijelu Sinovu, 

Evo zašto su odnošaji koji nastaju između Boga Oca 
i nas slični onima koji vladaju među Ocem i njego- 
vim jedincem Sinom. Svome ljubljenom Sinu on sa- 
općuje svoju narav; i nama daje dio u toj istoj bo- 
žanskoj naravi (II Petr, 1, 4), On rađa Sina, koji je 
njegova savršena slika: isto tako, po svom nadna- 
ravnom predodređenju, on hoće da i mi budemo nje- 
gove slike, slične onoj koju mu daje njegov Sin: 
»Preodredio naš je da budemo slični slici Sina nje- 
gova«, (Rim, 8, 29). On nas ljubi, i to istom ljubavlju 
kojom ljubi Sina: »Da ljubav kojom si me ljubio, bude 
u njima« (Iv. 17, 26). Tom ljubavlju nas on privlači 
sebi da nas primi na svoje grudi kao što privlači svo- 
ga Sina i vječno ga čuva u svojim grudima, 

Rado se predajmo tom svemoćnom Ocu, koji čini 
u nama ta divna djela; uđimo u njegove osnove, pu- 
stimo se s punim pouzdanjem njegovu djelovanju, 
osobito u časovima kada nam njegov postupak prema 
nama bude izgledao veoma tajanstven i veoma pro- 
tivan onomu što će nam se činiti milije: »Oče, neka 
bude tvoja volja, a ne moja«. (Luk, 22, 42), 

Što se tiče Sina, on nas sjedinjuje sa sobom pre- 
lijevajući na nas milost koja ispunja njegovo sveto 
čovječanstvo, hraneći taj božanski život koji imamo 
u zajednici s njime, darom samoga sebe u svojoj ta- 
janstvenoj Euharistiji. To sjedinjenje nas preobražava 
čineći nas sličnim njemu, Ono je tako tijesno da nas 
na taj način on može sa sobom povući u vječni zanos 
ljubavi kojim se sav baca u krilo svoga Oca davaju- 
ći nam da s njim kličemo riječ koja izrazuje neogra- 
ničeni dar _ sinovske ljubavi: »Abba!. Očel« (Rim. 
8, 15). 

Prislonimo se uz utjelovljenu Riječ; sjedinimo svoju 
dušu s njezinom da tu crpemo život; probudimo osje- 
ćaje slične njezinim (Filip 2, 5), osobito prema Ocu, 
Budimo tako jedno s njim, da nas može predati 


“Ocu u isto vrijeme kad i sebe predaje, Pustimo da 


nas zahvati vatreni. vihor, koji će nas dići i zanijeti, 
divnije nego proroka Iliju, prema Bogu Ocu, gdje će- 
mo naći mjesto počinka, 

Što ćemo kazati o odnosima s Duhom Svetim? Tu 
tajna biva veća, dok stvarnost postaje divnija, 

Da o tome nešto progovorimo, moramo se sjetiti 
da osobu Duha Svetoga proizvodi izmjenična ljubav 
u kojoj se Otac i Sin spajaju i sjedinjuju podavajući 
se jedan drugomu potpunim i vječno ponavljanim da- 
rivanjem, Ta ljubav je Duh Sveti; on je taj dar; on 
je pečat jedinstva dviju Osoba, veza koja ih drži u 
jedinstvu. 

A mi, koji smo tako usko sjedinjeni sa Sinom, mi 
smo, u širem smislu, predmet ljubavi Očeve prema 
Sinu; mi smo također sasvim proniknuti ljubavlju ko- 
jom Sin ljubi Oca, I tako na slični, ali stvarni na- 
čnmiuSinusudjelujemoupokretulju- 
bavipremaOcukojomSinpomaže pro- 
izvesti Duha Svetoga. 

Zapanjeni tako čudnovatim uzvišenjem, tako ne- 
očekivanom intimnošću s divnim Trojstvom, koje u 
nama živi i sebi nas privlači, ne kažimo da je to ne- 
moguće; radije pobožno motrimo ovo nekoliko reda- 
ka sv, Ivana od Križa, naučitelja Crkve: 

Duša je, veli on,') uzvišena i raspoložena. . , da pro- 
izvodi u Bogu istu spiraciju ljubavi koju Otac pro- 
izvodi u Sinu i Sin u Ocu, a to je Duh Sveti... Kako 
se to zbiva? Nije moguće to znati. Samo se moramo 


1) Duhovni kantik strofa 38. 

sjetiti kako nam je Sin podijelio taj uzvišeni stepen i 
zaslužio nam taj tako visoki položaj da, prema nauci 
sv. Ivana (1, 12), možemo bitisinovi Božji. 
On sam je to molio Oca ovim riječima (Iv, 17, 24): 
»Oče, hoću daionikojesimidaobudu 
jedno sa mnom gdje sam ja, da gledaju 
slavu koju si mi dao, to jest: da oni, udioni- 
štvom u meni, vrše isti čin koji ja vršim po naravi — 
a to je proizvoditi Duha Svetoga, 


VII. — Nađe za budućnost i sadašnje dužnosti 


Hoću li morati, o Bože, pred tim otajstvom, koje 
nosim u sebi i kojega si me udostojao učiniti dioni- 
kom, uvijek živjeti slijep? Ti, koji si dopustio ljud- 
skoj znanosti da malo pomalo shvati najtamnije sile 
koje si skrio u prirodi i među kojima živimo ne dvo- 
jeći da postoje — zar ćeš mojoj vjeri uvijek odbijati 
dobročinstvo napretka, koje tako podašno daješ mom 
razumu? Nećeš li jednom, već ovdje, dopustiti, pa: 
bilo to samo jedan čas, da Te opazim ili barem da Te 
naslutim pa uživam Tvoju prisutnost i djelovanje u 
meni? Ti, dakako, nijesi na to dužan, Bože, pogotovu 
ne meni, koji sam Te toliko uvrijedio. Ali, Ti si to 
dao tolikim svojim svecima! Ti si govorio o tajnovi- 
tom »stostruko«, koje Ti, već ovdje, sada, u ovo 
vrijeme (Mark, X 30) čuvaš za one koji budu osta- 
vili sve da slijede Tebe, I čini mi se da Te ne bih sa- 
vršeno ljubio, kad ne bih želio što prije doći do toga 
da te bolje upoznam i potpunije posjedujem... 


Ali, oprosti mi, moj Bože, ako se varam, Jer — to 
osjećam — ove težnje su bar preuranjene, a možda i 
preuzetne. Kako bih mogao zahtijevati obećano »sto- 
struko«, kad nijesam ni izdaleka sve ostavio? U naj- 
manju ruku se žalim poslije tog otcijepljenja od sve- 

ga. Ja znam da samo Tvoja milost može to potpuno 
ostvariti i da ona to čini samo uz cijenu vrlo bolnih 
čišćenja: ja pristajem da se podvrgnem tim patnjama, 
ja ih unaprijed primam i, služeći se Tvojim vlasti- 
tim riječima, ja se čak usuđujem reći, o Bože, da 
veoma želim krstiti se tim krštenjem... 

Ali, taj čas još nije došao. Prije se moram boriti 
da obnovim sama sebe i vježbati se u krepostima. 
Evo moje sadašnje dužnosti, moga svagdašnjeg i muč- 
nog posla; ali ja ću otsada ljubiti, dat ću se na nj 
s više odvažnosti, vršit ću ga s više mara znajući da 
si Ti u meni kao svjedok moje dobre volje, pripra- 
van priteći mi u pomoć; znajući kako je divna na- 
grada za kojom mi Tvoja dobrota daje pravo da 
težim i koja me stalno čeka na nebu, a možda malo 
i već na zemlji kroz manje gustu tamu vjere rasvijet- 
ljene s nekoliko Tvojih svijetlih znaka; znajući osobito 
da će moje svijesno sjedinjenje s trojstvenim živo- 
tom biti savršenije i spremnije ostvareno, ako Tvoj 


.milosrdni silazak bude u meni naišao na manje za- 


preka, a više velikodušnosti, 

Zato ću otsada umnožiti svoje čine vjere u Vašu 
prisutnost u meni, o Oče, Sine i Duše Sveti, Budit 
ću nadu u Vas, Osobito ću gorljivije vršiti čine za- 
hvalnosti, predanja, ljubavi, kojima se predajem Tvo- 
jem djelovanju u mojoj duši, o sv. Trojstvo! Iz lju- 
bavi k Tebi bit ću pažljiviji na sve što mi može pri- 
donijeti da Te bolje upoznam, bilo u neizmjernom 
bogatstvu Tvoje biti i Tvojih savršenstva, bilo, na- 
dasve, u tajnovitim odnošajima koji sačinjavaju Tvoj 
trojstveni život, On mi nije više tuđ; on je moj dio; 
jer je Tvoj Sin postao meni više nego brat, i Ti si 
me u njemu primilo kao sina, 

Što će biti od ovih odluka, tako iskrenih? Dršćem 


pred nepostojanošću svoje duše, te staklene posude 

gdje si se udostojao nastaniti; ja moram da se bojim 
radi neiskusnosti i slabosti svoje siromašne slobode, 
kojoj si povjerio to neprocjenjivo blago. Hoću da bu- 
dem pažljiv, ali me ne ostavi, o Bože! Daj da s po- 
štovanjem i opreznošću postupam prema sebi radi 
Tebe, koji si u meni! Daj da naučim živjeti kao pra- 
vo dijete Božje koje čitavo teži prema neusporedi- 
vom cilju. 

Ovo je milost koju danas trebam i za koju Te mo- 
lim: da se vjerno podlažem Tvojoj volji. Vršiti Tvo- 
iu volju bila je hrana Tvoga Sina ovdje na zemlji (Iv, 
4, 34); ja hoću da to bude i moj svagdanji kruh i mo- 
lim Tvoju očinsku dobrotu da me njim danas hraniš. 
Biti vjerna sluškinja koja se predaje Gospodu da iz- 
vrši njegovu volju (Luk, 1, 38) — to je također pri- 
mjer koji daje Marija, u času kad je pozivlješ da bu- 
de dionica Tvoga trojstvenog života na način i u ste- 
penu koji je nepoznat svakom drugom stvoru, Ta je 
ona odvažna i praktična poslušnost, koja se dolikuje 
onima koje si se Ti udostojao posiniti; to je, napo- 
kon, ona za koju Te molim da mi je dadeš znajući do- 
bro da bi bilo isprazno tačno i duboko misliti o Tvom 
trojstvenom životu bez ovog poniznog podvrgavanja, 
koje Ti si jedino sviđa ovdje na zemlji (Nasljeduj Kri- 
sta, knj. 1, gl. 1, br, 3) i ono jedino nas može dovesti 
da Te posjedujemo u vječnoj slavi, o milosrdno Troj- 
stvo! ' 

F. M, Catherinet 

Liturgijski život 


Presvete izmjene 


Bogoštovlje, Stari grčki povjesničar Plutarh 
kaže ovu veliku istinu: »Prođeš li sav zemaljski krug, 
naći ćeš možda narode bez gradova, bez zakona, bez 
kovanoga novca, bez pisma, ali još nitko nije vidio 
naroda bez Boga, bez molitve, bez bogoštovnih čina 
i bez žrtava« Ovim riječima izrazio je itaj veliki 
Pisac opće poznatu činjenicu, koju nam otkrivaju i 
potvrđuju povijest i etnologija, Kod svih naroda i u 
svim vremenima postojala je i postoji vjera u 
Najviše Biće, Boga, gospodara neba i zemlie, 
o komu je sve ovisno i koji ravna sudbinom pojedi- 
naca i naroda, Uz tu živu vjeru spojeno je uvijek p o- 
štovanje toga Najvišega Bića, Promatrajući ne- 
izmjernu veličinu i svemogućnost. Božju čovjek je 
osjetio u svojoj duši osjećaj strahopočitanja; videći 


= Njegovu dobrotu — osjećaj ljubavi i poštovanja; vi- 


deći Njegovu pravednost i svetost — osjećaj straha 
itd, Svi ti osjećaji osnovani na živoj vjeri u Boga 
sačinjavaju unutrašnje štovanje Boga ili 


unutrašnje bogoštov lje. To unutrašnje što- 


vanje je posve duhovno, ono nastaje i izvršava se u 
čovjekovoj nutrinji, u duši, 

Ali čovjek nije samo duhovno biće. On ima i 
tijelo, Svojstveno je ljudskoj naravi da sve ono, što 
čovjek osjeća u svojoj nutrinji, izrazi također i na 
vanjski način, Osjećaj na pr. straha, veselja, žalosti, 
srdžbe itd, je posve duševni osjećaj, ali se ujedno 
očituje i na vanjštini čovjekovoj, na licu, na pogledu 
i na držanju tijela, I obratno, Vanjski utisci prenose 
se odmah i na dušu, koja na njih reagira i tako .po- 
stoji trajna veza između duše i tijela, koja ispunjava 

cijelo čovjekovo djelovanje, duševno i tjelesno. — 
Tako je i kod bogoštovlja. Čovjek je i nehotice 
osjetio potrebu da i vanjskim načinom izrazi 
svoje bogoštovne osjećaje. U tom ga je podržavala i 
svijest, da je Bog gospodar nesamo duše i tijela, pa 
da mu poštovanje mora iskazivati nesamo unutra- 
šnjim činima duševnih moći, razuma i volje, nego 
također i svojim tijelom, I duša i tijelo, kao sastavni 
dijelovi ljudske naravi moraju služiti Bogu, Tako vi- 
dimo, da se uz unutrašnje poštovanje Boga priklonilo 
i zajedno s njime razvilo i vanjsko poštova- 
nje Boga ili vanjsko bogoštovlje, 
Kako bogoštovlje, i unutrašnje i vanjsko, potpuno 
odgovara zdravom razumu i ljudskoj prirodi pokazao 
je sam Bog, stvoritelj ljudske prirode, dajući deset 
zapovijedi ljudskomu rodu na gori Sinaju. Prve tri 
zapovijedi govore o bogoštovlju. U prvoj zapovijedi 
govori Bog o unutrašnjem poštovanju, a u drugima 
dvjema o vanjskomu poštovanju, koje smo mu dužni 


iskazivati, Kako On očekuje i traži od ljudi ito bogo- | 


štovlje vidi se ponajbolje i iz toga, što je u Starom 
Zavjetu podrobno odredio, kako mora izgledati sveti 
šator, kako mu se imadu prikazivati žrtve, kako po- 
stiti itd, Ovako eto Božja objava utvrđuje ono, do 
čega je čovjek sam došao svojim razumskim umo- 
vanjem. 

Privatno bogoštovlje. Ovaj zahtjev razuma i ob- 
jave obvezuje svakoga čovjeka. Svaki je čovjek 
stvor Božji i dužan je iskazivati čast svomu Stvori- 
telju i Gospodaru. Svaki čovjek imade svojih po- 
sebnih potreba, za koje treba pomoći Božje; ima 
dobročinstava, koja mu je Bog iskazao i za koje mu 
mora biti zahvalan; ima vlastitih grijeha, za koje se 
mora kajati i tražiti od Boga oproštenje. Sve su to 
njegovi osobni odnošaji s Bogom, koje on mora 

sam urediti zahvaljujući Bogu, slaveći Boga, moleći 
Ga za pomoć i oproštenje. Svi čini, unutrašnji i vanj- 
ski, kojima čovjek izražava svoje osobno poštovanje 
prema Bogu zovu se privatno ili posebno 
bogoštovlje, ' 

Javno bogoštovlje. Čovjek po svojoj naravi nije 
samoživac, nego je društveno ili socijalno biće. On 
imade veoma mnogo svojih i duševnih i tjelesnih po- 


PRP ERE TINA 


ciljevi i da se udovolji tim potrebama, radi, istina, za 
cjelinu, za zajedničke ciljeve, ali radi istodobno i za 
samoga sebe, Preko zajednice dobiva on svoju korist, 
Ljudska je zajednica nalik na ljudsko tijelo.  Poje- 
dinci su neke vrsti udovi toga tijela. Ako je čitavo 
tijelo zdravo, zdravi su i pojedini udovi, propadne li 
cijelo tijelo, propadaju i pojedini udovi, potrebe cije- 
loga tijela su ujedno i potrebe svakoga pojedinoga 
uda, 

Kao što pojedinac tako i cijela zajednica ima 
svojih i tjelesnih i duhovnih potreba. Svi se 
ljudi nalaze u jednakom odnošaju prema Bogu; svi 

su Njegovi stvorovi pa Ga trebaju svi i poštivati; 
svi trebaju Njegove pomoći, pa Ga svi moraju i za- 
zivati; svi Ga vrijeđaju svojim grijesima, pa Ga mo- 
raju i svi moliti za oproštenje; svima On dijeli do- 
bročinstva, pa Mu moraju svi i zahvaljivati, Iz ovoga 
jednakoga odnošaja prama Bogu nastala je već u 
najstarijim vremenima kod ljudi svijest o potrebi da 
Bogu iskazuju poštovanje nesamo pojedinac svaki za 
sebe nego i cijela zajednica (obitelj, pleme, selo, op- 
ćina, vojska, država, itd.) Tako se je pored privat- 
noga bogoštovlja razvilo i javno bogoštovl je, 
koje iskazuje Bogu veća ili manja ljudska zajednica. 

Slaveći Boga kao član ljudske zajednice čovjek 
je pojedinac poistovjetovao svoje potrebe s potre- 
bama dotične zajednice. On je na neki način prestao 
opstojati kao pojedinac i izgubio se kao dio cjeline. 
Interesi cijeline postali su njegovim interesima i u 
njezinom napretku vidi on svoj napredak, u dobru, 
koje on prima, vidi on svoje dobro, 

Budući da zajednica, zbog velikoga broja svojih 


članova a i zbog toga jer ti članovi nijesu uvijek na _ 


okupu, ne može zajednički obavljati bogoštovnih 
čina, vidimo već u najstarije doba povijesti čovje- 
čanstva da ljudske zajednice imadu svoje vjerske 
predstavnike, koji u njezino ime slave Boga, 
u njezino ime mole za njezine potrebe i tako izvr- 
šavaju javno bogoslužje, čine javnoga bogoštovlja. 
Premda ga izvršavaju pojedinci ipak to nijesu čini 
privatnoga bogoštovlja nego javnoga, jer ga vrše u 
ime zajednice i za njezine potrebe, a ne za potrebe 
svoje niti u svoje ime, Tu službu vršili su u početku 
ocevi obitelji i plemenski poglavari, a kasnije po- 
sebni stalež, koji ima za dužnost da vrše čine ja- 
vnoga bogoštovlja, a to su svećenici. Kod Židova i 
kod kršćana uredio je svećeničku službu sam Bog. 


358 


Svrha bogoštovlja Svim  bogoštovnim 
činima, unutrašnjim i vanjskim, privatnim i javnim, 
je jedan zajednički cilj: uspostaviti i podr- 
žavati što užu vezu s Bogom. Čovjek po 
čitavoj svojoj prirodi teži za tim, da postigne pote 
punu spoznaju istine i potpuno smirenje svih svojih 
težnja. Ovaj svijet mu toga ne može dati i zato je, 
prema riječima svetoga Augustina, nemirno srce 
naše dok se ne smiri u Bogu. To ćemo postići istom 
na drugom svijetu, ali zbog toga, jer već na ovomu 
svijetu osjećamo našu vlastitu nemoć, težimo za tim, 
da još za vrijeme svoga zemaljskoga života budemo 
u što užoj vezi s Bogom. Čovjek osjeća, da je ovaj 
život pun slabosti i nesavršenosti i nužno teži za 
nekim drugim višim životom, za puninom 
života, koja se nalazi u Bogu. On heće da već 
ovdje na zemlji bude dionikom toga života, koji je 
Krist nazvao »životom u izobilju«, 


Ovu vezu s Bogom podržava čovjek činima bo- 
goštovlja jer Bog, da se po ljudski izrazimo, ne 
ostaje ravnodušan kad vidi ovakovo plemenito na- 
stojanje čovjeka, Zahvaljujući Bogu za primljena do- 
bročinstva mi ga predobivamo da nam dade nova; 
kajući se za grijehe dobivamo oproštenje; moleći za 
pomoć mi je dobivamo; ljubeći Boga povećavamo 
Njegovu ljubav prema nama. Za svako naše bogo- 
štovno djelo dobivamo mi od Boga protuvrijednost, 
daleko veću od vrijednosti, koju smo mi dali Bogu 
i tako eto nastaje ono, što Crkva naziva »pre sv e- 
timimjenama«(sacrosanctacommercia). 
Nije dakle ni privatno ni javno poštovanje Boga iz- 
raz nekoga ropskoga straha i osjećaja ropske poslu- 
šnosti prema Bogu, nego su to djela, koja nas najuže 
povezuju s Bogom, po kojima mi, i ako na nesavrše- 

ni način postajemo dionicima Božanstva dolazeći s 
Njime u vezu. 

Ovu težnju za Bogom osjećali su ljudi osobito 
teško nakon istočnoga grijeha. Bili su svijesni da 
nemaju glavnoga uvjeta, koji bi ih usko povezao s 
Bogom i učinio već na ovomu svijetu dionicima bo- 
žanskoga života, a to je milost posvetna. Po 
milosti posvetnoj je čovjek dijete Božje i baštinik 
kraljevstva nebeskoga. Dok je ona u duši može čo- 
vjek reći da živi životom nesamo običnoga poze- 
mljara, nego životom djeteta Božjega. Po njoj je 
čovjek dignut iz naravskoga reda usvrhunarav- 
ski, Po istočnom grijehu je ta milost bila izgubljena 
za sve ljude. I zato svi čini i privatnoga i javnoga 
bogoštovlja u Staromu Zavjetu nijesu mogli polučiti 
svoga pravoga i glavnoga cilja: uspostaviti potpunu 
vezu čovjeka s Bogom tako, da čovjek postane dio- 
nikom božanskoga života i da iz naravskoga reda 
bude izdignut u svrhunaravski red. 

Tu vezu uspostavio je Isus Krist. Svojom žrtvom 
na križu On je ponovno ljudima zaslužio posvetnu 
milost i tako ih učinio dionicima Božanstva onako, 
kako je sam postao dionikom našega čovječanstva. 

Zadaća katoličke Crkve. Da uzmognu 
svi ljudi postati dionicima svrhunaravskoga života, 
koji je Krist zaslužio na križu osnovao je on Kato- 
ličku Crkvu kao vidljivo društvo s vidljivim vrhov- 
nim poglavarom, Kao prvu zadaću namijenio je 
svojoj Crkvi propovijedanje evanđelja, da svi ljudi 
upoznaju pravoga Boga i sve one vjerske istine, koje 
je On za naše spasenje objavio. No to nije niti jedina 
niti glavna zadaća Crkve. Poznavanje Boga je samo 
temelj, na kome Crkva gradi ono glavno: život u 
Bogu, Preko Crkve i po Crkvi mi treba da posta- 
nemo dionicima svrhunaravskoga ži- 

vota. Uvod u taj svrhunaravski život je Krštenje, 
kod koga prvi put u životu primamo posvetnu milost. 
Ta se milost jača u nama svetom Potvrdom i prima- 
njem presvetoga Oltarskoga Sakramenta, Ako je izgu- 
bimo smrtnim grijehom vraća nam se u sakramentu 
Pokore, a uvećava na času smrti u sakramentu Bo- 
lesničkog Pomazanja. Roditelji je dobivaju u sakra- 
mentu Ženidbe, a svećenici u sakramentu svetoga 
Reda. Tako je to preko svetih sakramenata uspo- 
stavljena veza između Boga i čovjeka, Nije to više 
samo puka želja i težnja za sjedinjenjem s Bogom, 
nego je to stvarno sjedinjenje, stvarno primanje bo- 
žanskoga života. Sveti su sakramenti kanali, po ko- 
jima dolazi svrhunaravski život u naše duše i živeći 
tim životom možemo kazati sa svetim Pavlom: »Ne 
živim više ja, nego živi u meni Krist.« 

Osim sakramenata ima Crkva i druga sredstva, 
kojima podržava našu vezu s Bogom. To je u prvom 
redu žrtva novoga zavjeta, sveta Misa, molitve, bla- 
goslovi i ostali bogoštovni čini, kojima ona kao cje- 
lina slavi Boga i prosi od Njega darove u prvom redu 
za naš svrhunaravski život, a onda i za vremenita 
dobra, ukoliko su ta na korist svrhunaravskima, 

Crkva — Tajinstveno Tijelo Kristo- 
vo. Katolička, nas Crkva nesamo upoznaje nego i 
najuže povezuje s Bogom. S Ocem nebeskim smo 
najuže povezani preko njegovoga Sina Isusa Krista, 
s kojim sačinjavamo jednu nerazdruživu cjelinu, je- 
dno jedinstveno tijelo. To je on sam naglasio i raz- 
ložio u svomu prekrasnomu govoru na posljednjoj 
večeri. »Ja sam pravi trs. Kao što loza ne može ro- 
diti roda sama od sebe, ako ne ostane na trsu, tako 
i vi, ako u meni ne ostanete. Ja sam trs, vi loze; koji 
ostane u meni i ja u njemu, on rađa mnogi rod; jer 
bez mene ne možete ništa učiniti.« Loza je samo 

dotle živa i sposobna da rodi grožđe, dok je u vezi 
sa trsom. Čim se od trsa otkine ona se osuši i ne 
može donijeti nikakvoga ploda. Iz trsa dolaze oni 
potrebni sokovi, koji je drže na životu i koji joj daju 
snagu da može roditi obilnim rodom. Tako smo isto 
i mi najuže povezani s Isusom Kristom, Iz Njega teku 
sokovi svrhunaravskoga života u pojedine duše, i 
dok su te duše u vezi s Njime one su žive u svrhu- 


. naravskomu smislu. Taj sok je posvetna milost, koja 


se iz Isusa Krista razlijeva u sve vjernike. 

Ovu veliku istinu razložio je sveti apostol Pavao 
jednom drugom poredbom. On poređuje katoličku 
Crkvu ljudskomu tijelu, a Isusa Krista sglavom. 
Kao što tijelo ne može živjeti bez glave tako ne 
može ni Crkva živjeti bez Krista. Nadalje, kao što 
pojedini ud ne može živjeti, ako se otsječe od tijela, 
tako ni pojedini vjernik ne može živjeti svrhunarav- 
skim životom, ako nije najuže povezon sa Crkvom, 
a preko Crkve i Isusom Kristom njezinom glavom. 


Zato sveti Pavao nazivlje katoličku Crkvu »tajin- 


stvenim tijelom Kristovim«. Zove ga »ta- 
jinstveno« za razliku od njegovoga pravoga tijela 
koga On ima na nebu sjedeći s desne strane Ocu i 
kakovoga ima u presvetom Oltarskom Sakramentu. 
Kao što je glava sijelo čitavoga života koji je u tijelu 
i pojedinim udovima, tako je i Krist životno počelo 
Crkve Božje i svakoga pojedinoga njezinoga člana. 
Kristove riječi: »Evo, ja sam s vama u sve dane do 
svršetka svijeta« ne znače samo to, da će Krist 
svoju Crkvu čuvati od propasti i da neće pustiti da 
zabludi, nego znače mnogo više. Crkva je Božja 
punina Kristova. On preko nje trajno i ne- 
prestano živi i djeluje među ljudima. To se njegovo 
djelovanje ne sastoji samo u tomu da preko Crkve 
neprestano pripovijeda svima narodima svoje evan- 

đelje nego i u tomu da On preko Crkve neprestano 
vrši svoje djelo spasavanja. U tomu smislu je Crkva 
istovjetna s Kristom, ona je drugi Krist. 

Katolička liturgija Djelo spasavanja 
ljudskih duša obavlja Krist preko svoje Crkve. Zato 
je On ustanovio u Crkvi svećeništvo, koje je 
dionik njegovoga svećeništva. Vlast koju je dobio od 
nebeskoga Oca, predao je biskupima i svećenicima 
svoje Crkve, da oni njegovom vlašću primjenjuju 
Njegove zasluge pojedinim dušama. 

Sva djela, koja obavljaju novozavjetni svećenici, 
a preko kojih Krist dijeli svrhunaravski život, spo- 
jena su u isti mah s djelima javnoga bogoštovlja 
Crkve. Crkva kao religiozno udruženje imade svrhu 
da među ljudima promiče i privatno i javno bogo- 
štovlje. Za privatno bogoštovlje ona daje upute i po- 
stavlja mu granice da ne prijeđe u sujevjerje i krivo 
štovanje Boga, a javno bogoštovlje uredila je točno 
i precizno. U koliko su ti čini javnoga bogoštovlja 
Crkve sredstva našega posvećenja ustanovljeni su i 
uređeni po samomu Isusu Kristu, a u koliko su oni 
čini crkvenoga javnoga bogoštovlja ustanovljeni su 
i uređeni po Crkvi. Taj elemenat je ljudskoga pori- 
jekla i zato je podvrgnut razvoju i promjeni. 

Svoje bogoštovlje izvršava Crkva preko svojih 
službenika, Preko njih Crkva moli, žrtvuje, posve- 


ćuje, blagoslivlje. Kako i na koji način se imadu vr- 


šiti ti čini odredila je ona natanko i podrobno .To je 
njezino nesamo javno nego i službeno bogo- 
štovlje, Sva ta bogoštovna djela kojim Crkva s jedne 
strane slavi Boga, a Krist dijeli puninu svoga Božan- 
skoga života, zovu se jednim imenom katolička 
liturgija. 

Samo značenje riječi »liturgija« kazuje nam kakvo 
je to bogoslužje, Kod starih Grka se tim imenom 


363 


nazivala svaka javna služba, t. j. svako djelo, koga 
je netko vršio ne u svoje ime i za svoje potrebe nego 
u ime zajednice i za njezine potrebe. Ta se riječ ka- 
snije počela upotrebljavati samo za bogoslužbena 
djela, koja svećenici vrše kao pretstavnici i zastup- 
nici Crkve u njezino ime i za njezine po- 
trebe, ' 

Liturgijski život. Katolička liturgija obu- 
hvaća sve one čine, koji su s jedne strane izražaj 
javnoga crkvenoga bogoštovlja, a s druge strane 
sredstvo našega posvećenja. Jedni su od njih prven- 
stveno latreutski — poklonstveni, a drugi prven- 
stveno sakramentalni, ali i preko prvih se, ako ne 
dobiva, a ono bar uvećava naše posvećenje, dok se 
kod drugih također slavi Boga. Jer je preko tih čina 
Crkva tako usko povezana s Kristom povezani su 


“s njima preko nje i svi udovi Crkve t, j. svi vjernici. 


Obilje milosti, koje Gospodin daje Crkvi svojoj kao 
cjelini, daje ga i pojedinim njezinim članovima, ako 
su naravski zajedno s njome povezani. Kao što od 
života cijeloga ljudskoga tijela živi i pojedini ud, 
tako i od svrhunaravskoga života cijele Crkve do- 
biva svrhunaravski život pojedini i njezin član. A 
jer se taj svrhunaravski život dijeli preko liturgije 
nužno je da svaki vjernik bude dionikom toga litur- 
gijskoga djelovanja Crkve i to nesamo sakramental- 


noga nego i latreutskoga, Ne znači to podnipošto da | 


valja zabaciti privatno latreutsko bogoštovlje. Svaki 
čovjek imade svojih ličnih potreba, koje su pitanje 
njega samoga i Boga, Zato će privatna pobožnost 
uvijek naći svoje opravdanje. Ali jedan veliki dio 
duhovnih potreba, svrhunaravskih, imade pojedinac 
zajednički s ostalim udovima Crkve. Potreba milosti 
posvetne i djelatne, ustrajnost do konca, vječno spa- 
senje naše, sve su to pitanja, koja nema samo poje- 


364 


dinac nego ih ima svaki član Crkve. To su javne 
potrebe. Slaviti Boga, zahvaljivati mu na dobro- 
činstvima, moliti ga za pomoć itd, nije dužnost samo 
svakoga pojedinca, nego svih ljudi, to je javna du- 
žnost. To sujavne potrebeijavne dužno- 
sti cijele Crkve, Crkva za njih znade. Ona 
obilno o njima u liturgiji i poučava i za njih moli. 
Pojedinac treba samo da svoje molitve uključi u 
molitve Crkve, On treba da katoličkom širo- 
kogrudnošću zaboravi na sebe i da moli kao dio 
Crkve za potrebe cijele Crkve, On time nije ništa 
izgubio, nego samo dobio. Od dobra, koga dobiva 
cjelina, zapasti će i njega dio, koji mu je potreban, 
To će dobiti tim sigurnije jer zajedno s njime moli 
nesamo cijela Crkva nego moli i sam Krist, koji je 
glava tajinstvenoga tijela Crkve, Živeći liturgijskim 
životom, proživljavajući crkvenu godinu, prikazu- 
jući novozavjetnu žrtvu, primajući svete sakramente 
i sudjelujući u molitvenom životu Crkve on zaista 
živi s Crkvom. Potrebe Crkve postaju njegovim po- 
trebama, život Crkve njegovim životom, a jer je 
život Crkve zapravo život Kristov on može 
kazati, da živi životom Kristovim. 
Dragutin Kukalj 


Uzori 


Otac omladine 


Ličnost kanonika Josipa Timon-Davida ostala 
je veoma popularna u Marselji, gdje se je rodio dne 
23, 1. 1823 i gdje je veoma uspješno radio kao otac 
omladine za punih 45 godina sve do svoje smrti 10. 
IV, 1891. ' 

Svojom riječi i svojim perom je sebi stekao 
slavu, a podigao moral svom rodnom gradu. Oča- 

rani njegovim primjerom i savjetom, mnogi ga časte 
i poštuju. 

Već u svojim prvim godinama Josip Timon-Da- 
vid pokazuje velike naravne i nadnaravne sposob- 
nosti, koje ga učiniše ne samo vjernim već i nadasve 
korisnim slugom Božjim. Poput velikih ljudi i sve- 
taca imao je neobičan izgled svojstven upravo sebi 
samome, Osjetljiv, a usto veoma plemenit, veoma 
čist kao i čista krv njegova i njegovih predaka, od 
kojih su mnogi to posvjedočili poštenim životom čak 
do heroizma kreposti, Imao je žive obrise i izrazite 
poteze lica, koji su odavali apsolutno neovisan ka- 
rakter, stroga i provedna čovjeka, Čvrsto uvjerenje, 
za koje je bio zagrijan prožimalo je njegov plemeniti 
i prodorni duh, njegovo srce puno ljubavi i nježnosti, 
njegovu snažnu i osjetljivu dušu, Kao dijete žarko 
ljubi svoju majku — inače poštenu ženu, kojoj duguje 
svoj prvi kršćanski odgoj ravan onome inteligentnijih 
ljudi — te ne može podnijeti, da bude daleko od 
nje niti za čas, Od rane dobi odan velikoj i razumnoj 
pobožnosti, koju mu je veličanstvenost crkvene li- 
turgije pretočila u dušu, nastoji da sve svoje igre 
s njom začini, Dok poučava u vjerskim istinama male 
drugove ili im pritiče u pomoć s kakovim darkom, 
organizuje s njima procesiju, oponaša crkvene obre- 
de, osobito sv, Misu, i napokon — propovijeda. 
»Mama« — poviče nekog dana — »povedi me onamo, 
kamo još nisam propovijedao«. Kasnije se u zavodu 
u Fribourgu, gdje je svršio svoje nauke, istaknuo 
upravo osobitom ljubavlju prema svetoj liturgiji, 

Kad je iza svršenih nauka ušao u sjemenište 
Saint-Sulpice imao je prigodu, da neposredno opći 
sa Gastonom de S€gur, Prema nekoj konačnoj kari- 
katuri, koju je izradio Gaston, njegov intimni prija- 
telj, možemo vidjeti, kako je veliku i zamašnu ulogu 

već tada igrao među subraćom kao i među poglava- 
rima, U to se doba formirala stranka ultramontanista 
i galikanista, koja se uvučć i u Saint-Sulpice kao i u 
mnoga druga sjemeništa po Francuskoj. Naravno, 
da su stranke nužno morale izazvati bezbrojne 
rasprave, a također i opoziciju, Gaston de Sćgur 
prikazuje u karikaturama s osobitom finoćom i du- 
hovitošću sve ove rasprave, bez sumnje čedne, ali 
nadasve gorljive. Tu je Josip Timon-David prikazan, 


kako strogo stoji tik do biskupskog trona s dugim i 


širokim mačem u desnoj ruci, spreman da se brani 
dok u lijevoj ruci drži pritisnut na srce rimski bre- 
vir. Pred njim ponosno i ukočeno stoje branitelji če- 
tiriju članaka okolo jednog od svojih upravitelja, 
koji jaši na starom i šepavom konju. Jasan, dakle, 
dokaz, kako se je već za rana Josip Timon-David od- 
redio za čistu nauku rimske crkve, za koju se je 
kasnije tako energično borio proti svim zabludama 
modernizma i koju je ukratko sažeo u izreci: »misliti 
s Papom i kako Papa.« ' 

Godine 1845, za vrijeme svojih zadnjih praznika, 
netom je primio sv. Red djakonata, Bog mu jednim, 
čini se slučajnim događajem, jasno pokaže njegovo 
buduće zvanje oca mladeži, što on do sada uopće 
nije ni naslućivao. Neki ga naime pariski crkvenjak 
zamoli, da bi ga obavijestio o mnogostrukom organi- 
zatorskom radu u Marselji. Timon-David se obrati 
za taj posao svećeniku J..., koji se je s osobitim 
marom i uspjehom bavio radničkim organizacijama. 
Tom zgodom ovaj ga svećenik zagrije za svoj aposto- 
lat i otkri mu vjersku i moralnu bijedu ovog golemog 
dijela stada Kristova, Timon-David se s dozvolom i 
na poticaj svog mudrog upravitelja pridruži njegovu 
radu. Ujedno se pripravi na ređenje propovijedajući 
i poučavajući siromašne i radničke klase, 

lako je svršio tečaj teoloških nauka, ipak je 
morao još neko vrijeme ostati u sjemeništu, da navrši 
propisane godine za ređenje. Mjeseca lipnja 1846 
godine bi konačno zaređen za svećenika u Marselju. 
Za vrijeme svojih duhovnih vježbi ovo je i zabilježio: 
»Nikad ne smijem zaboraviti da sam ja sužanj siro- 
mašnih i malenih; da oni imaju nađa mnom potpuno 
pravo kao što ga ima gospodar nad svojim robom; da 
najbjedniji, najzapušteniji i najzapostavljeniji imaju 
dušu otkupljenu Isusovom krvlju, koju ja moram 
spasiti bilo pod koju cijenu.« 

Prije nego što je uzašao na oltar, gdje se Bog 
žrtvuje, on žrtvuje sama sebe izgovarajući onaj du- 
boki sadržaj zavjeta svog »ropstva«. No ovaj neofita, 
koji je izgarao od vatre ljubavi sa dušama, bio je 
veoma vidovit. On znade poput sv, Pavla, da mudrost 
i razboritost treba da rukovode gorljivost apostola. 
Iza teških i suznih tumaranja, koje obogatiše njegovo 
iskustvo, nalazi svećenik Timon-David napokon svoj 
pravi put, Bodrenjem svog biskupa i uz dragocijenu 
pomoć nasljednika onog svetog svećenika g. Alle- 
mand-a, obnovitelja omladinskog Apostolata, koji je 
tako lijepo cvao u Marselji prije Revolucije, nastavlja 
njegovo djelo i dograđuje ga ovaj put odlučno na 
čvrstoj, granitnoj podlozi vrhunaravnog reda, Poučen 
neuspjesima, kojima je sam bio žrtva ili očevidac, 
dođe napokon do osvjedočenja da se bez žara solidne 
pobožnosti mladež ne može učvrstiti u dobru i pri- 
vezati uz crkvu. Kad se oslonimo na prolazni, ze- 
maljski užitak, tada svijet postaje našim vođom, kaže 
on, i uvijek nas baca nazad. Zapravo on ne zabacuje 
igre, već hoće da mu služe kao sporedni cilj. Kao du- 
boki psiholog pozna njihovu imperativnu nuždu za 
mladež, te im određuje njihovo pravo mjesto unutar 
pravednih granica stavljajući im drugo mjesto, dok 

prvo daje nadnaravnom redu i uzimlje sebi za pra- 
vilo: »Sve za umnoženje pobožnosti.« 

Njegov je, dakle, glavni cilj ucijepiti mladićima 
pobožnost, Tu pobožnost on očekuje od žive prosvi- 
jetljene i djelotvorne vjere mnogo prije nego od onih 
vježaba, koje previše pažnje posvećuju vanjštini, A 
smatra da je tek tada nešto uspio kad njegovi dje- 
čaci počinju da se spontano vježbaju u činima bogo- 
slovnih kreposti u časovima napora ili neke potrebe 
usko skopčane sa žrtvom. Na taj način sve mu služi 
kao prigoda, da ih potakne na plemenite čine: i sveta 
služba i profani odmori i kapela i dvorište. U kapeli 
jednako kao i na igralištu traži, da svaki lično prido- 
nese svojoj nutarnjoj izgradnji, da stvarno sudjeluje, 
a ne samo da izdaleka promatra. Za njega toliko vri- 
jedi organizacijski rad koliko taj sam sebi dostaje, 


koliko tu uistinu đaci bivaju stvarno zaposleni, 


I u najjednostavnijoj igri vidi moćno sredstvo, da 
postigne kod svih spontanost žive vjere, a kod stari- 
jih još i duh apostolata. Neki zaboravljaju sebe ili 
druge iz užitka, Međutim drugi kreposniji, čine to 
isto iz kreposti. »Popožnost je« — kaže kanonik 
Josip Timon »kao i naše obzorje, Svuda se na široko 
prostire, sve prožimlje i svima vlada«, A to obzorje 
nije nipošto poput teškog, sumornog i nepodnosivog 
zraka — kako su neki htjeli da ga prikažu, već na- 
protiv zdrav, čist zrak, koji sve osvježuje. U njego- 
vim se organizacijama igra, mnogo igra, kako nam 
svjedoče njegovi biografi. Sve od jutra do noći se tu 
naizmjenice trči, skače i viče, I ta trka ni najmanje 
ne uznemiruje J, Timona-Davida, Sve protivno, »Kad 
dječaci trče ili viču« — piše on — »sve ide dobro u 
dvorištu; a kad ne čujem viku, brzo potrčim da vi- 
dim, što rade; čini mi se tada, kao da su dječaci u 
opasnosti.« 

Ne obazirući se na prigovore i na protivno mi- 


šljenje, a pouzdavajući se u moć milosti, želi da bude. 


i ostane samo slugom ove Božje milosti, koju rado 
dijeli nesamo masama preko općenitih sredstava: 
propovijedi, liturgijskih molitava, sakramenata, oso- 
bito redovitih sv. Ispovijedi, već također i eliti, koju 
grupira u razna društva prema tome kako je koji na- 
predavao u kreposti. Posebnom brigom vodi svaku i 
pojedinu dušu, napose pak one, koje su povjerene 
njegovom duhovnom vodstvu, u čemu se je veoma 
odlikovao, 

Zaista, pravi umjetnik u umjeću nad umijećima 
— u odgajanju. Dovoljno bi bilo pročitati samo nje- 
Sovu raspravu: »O vođenju mladića preko ispovijedi, 
da se o tome uvjerimo, No to nam isto otkriva i nje- 
Sova biografija, čak još bolje, Koja ljubav, koja briga 
u njegovim uzdasima, što mu se iz srca otmu! »Ja se 
nikako ne mogu pomiriti s idejom da bi koji moj 
dječak mogao biti u smrtnom grijehu... čini mi se, 
da ne shvaćam dovoljno onu sv, Pavla: »Sve ću 
žrtvovati« i opet onu: »Sam ću se najradije žrtvovati 
za duše«.., O duše naših dječaka, kako skupo 
stojitel«, 

Nije mu bilo dovoljno, da bude trajno na raspo- 
laganje svojim dragim dječacima, a da ni jedan dan 
ne otpočine ili bude rastavljen od njih: svuda ih prati 
ili on sam ili mjesto njega drugi, najpobožniji, koji su 
postali najdragocijeniji njegovi pomagači, a njihovi 


anđeli čuvari. A kad su veoma daleko, uza svu svoju ' 


prezaposlenost pripovijedanjem drugim osobama i 
sastavljanjem knjiga, piše im tada duga pisma puna 
toplih osjećaja, i potsjeća ih na njihove dužnosti ili 
na ustrajnost u kreposti. Koje čudo da je toliko 
uspjeha polučio! Jedva bi mogao čovjek vjerovati. Ni 
isti redovnici, pa ni sveci ne postizavaju više. Onaj 

ondje Barthćleny Meiffren, sin nekog bogatog listo- 
noše, koji raspolaže imanjem od 200.000 franaka, od- 
govori svom ocu, kad ga je ukorio, što vječno izbira 
najgore mjesto među svojim radnicima: »Oče, bolje 
je da ja za druge radim, negoli samo da gledam, kako 
drugi rade za mene«. Često si ga vidio kako jutrom 
rano u 4 sata trči da izmjeri i otpravi sanduk sapuna, 
pa da se više ne vrati sve do 3 sata popodne, kad bi 
došao na objed. Zatim se ponovno vraćao na posao 
sve do 10 sati u noći, Nakon tih prekomjernih sedmič- 
nih napora rado se lišavao svakog ličnog dohotka 
samo da može nedjeljom dijeliti među drugove. 


Neki Viktor Buisson, bolestan, dan prije nego je 
imao primiti sakramente umirućih, sakupi svu svoju 
energiju i digne se, da u krugu svoje braće proslavi 
Bogojavljenje. »Znam, da sam nepametno učinio« — 
odgovori on direktoru, koji ga je blago ukorio — »ali, 
ne smeta, tako sam se našao zajedno sa svojom bra- 
ćom i novacima u ovaj naš veliki blagdan«. Nekoliko 
dana iza toga bio je već mrtav. Imao je tada 20 godina. 


Nisu to samo iznimke. Kanonik Timon-David do- 
nosi nam 100 drugih primjera u lijepoj biografiji mno- 
gih svojih mladića, koju je on sam napisao 1 objelo- 
danio, da bude na pobudu njegovome — malome na- 
rodu, O tome se najbolje možemo uvjeriti prigodom 
jubilarnih njegovih svečanosti, 200.000 sv, pričesti u 
razdoblju od 40 godina u jednoj samoj organizaciji 
zar nam mnogo ne govore o onom općenitom napretku 
u savršenosti njegovih članova i to u doba, kad je 
česta sv. pričest bila tako slabo cijenjena? A kad se 
sjetimo, da je Timon-David pod neizbježivim utjeca- 
jem okoline i vremena zatražio neke osobite izvanjske 
povlastice za pobožno pristupanje stolu Gospodnjem, 
a koje bi dandanas nekojima izgledale pretjerane, on- 

da ćemo moći dobiti tek neku blijedu sliku neobično 
žarkog kršćanskog oduševljenja ove organizacije. 

Zaista, on je našao pravi put kako da u ljudima 
pobudi pobožnost. Poželjno je, da ovu metodu, koju 
je on sretno kodificirao u svom djelu: »La Methode de 
Direction des oeuvres de jeunesse«, proučavaju i sli- 
jede svi oni, koji se posvećuju poniznoj ali uistinu 
velikoj i plodnoj misiji odgoja omladine, osobito rad- 
ničke omladine, Njegov će im životopis u tome mnogo 
pridonijeti, da je lakše shvate, budući da je tu zorno 
prikazana, onako kako se na djelu odrazuje. Tu je 
iznesen sav njen tehnički aparat i obilna moralna ko- 
rist, To je zaista nenadoknadiva uputa u tako duboko 
proživljenu stvar, 

Što ne bi bio još uradio ovaj svećenik, da mu nije 
njegov rad tako nenadano skratio tijek života! Umre 
gotovo iznenada od skleroze u 69. godini, Imao je tu 
sreću da je izdahnuo na prsima jednog od svojih du- 
hovnih sinova, svog prvog pomoćnika, koji je njego- 
vim zauzimanjem postao svećenik. Primio je također 
iz tih veoma ljubećih ruku i zadnje odriješenje. 

Bilo je to u petak veče, na dan posvećen presve- 
tom Srcu Isusovu, koji je proveo u osobitom ganuću 
pravog sluge i skropulozno vjernog roba. Svršavao je 
recitirajući kompletorij. Bog je to dopustio, da tako 
posvjedoči, kako ga prima na svoje milosrdne ruke, 
te da mu je uslišao njegov »Nunc dimitlis« ,. ,') 


E, &, 


') Un pščre de jeuesse, fo Timon-David od kanonika C. 
Lecigne; prodaje se kod »L/Oeuvre Timon-David«, 88, boule- 
vard de la Mandaleine, Marseille. 

Ideje i pokreti 


Kongres Krista Kralja u Poznanju 


Ideja rekristijanizacije modernog čovječanstva po svetkovi- 
nama i kongresima u čast Krista Kralja sve više zauzima maha 
i pokažuje vrlo velike plodove. Oduševljenje za kongrese je to- 
liko, da je odlučeno da se drže svake druge godine, naizmje- 
nično s euharistijskim kongresima. Dosada ih je bilo pet. Treći 
je održan u Berlinu, a četvrti u Mainzu, a peti ove godine u 
Poznanju. 

Već se više decenija nalazi vjera i katolički moral u opada- 
nju. Što više, nevjera se sve više širi, pojačana oštrom borbom 
protiv Boga i Njegove Crkve. Moderno bezboštvo i novo pogan- 
stvo kroči put nevjerojatnom brzinom. Da bi se već jednom 
stalo tome na put, i da bi katolici uvidjeli golemo zlo koje im 
prijeti, da bi znali kakvim će se sredstvima boriti proti razvrat- 
nim idejama sastali su se nedavno u Poznanju — u prisustvu 
Kardinala Legata Hlon da, kardinala pokrovitelja Verdiera 
i Innitzera — katolici svih zemalja da proučavaju upravo 
ovaj problem. Radi toga su bila predavanja u jednom duhu, 
upravo onako kako je to zacrtao kard, Legat u svojem pozdrav- 
nom govoru. Ali predavači su nastojali iznijeti, osim negativne 
i pozitivne strane problema, također njegovu filozofsku, 
vjersku, moralnu i socijalnu važnost. Od domaćih 
predavača istakli su se Msgr. Zechlinski (Metafizika komu- 
nizma i mudrost Kristova) i prof. Halecki (Duhovna izgrad- 
nja kat. života). Govorio je o vjerskoj obuci u Crkvi Msgr. Ro ž- 
man biskup iz Ljubljane. Od drugih stranaca bila je osobito 
važna konferencija Patra Ledit S. I, iz Rima. On je najprije. 
evocirao uspomene svojih doživljaja u Rusiji iz 1926 godine. 
Kao stranac prisustvovao je prvoj svetkovini Krista Kralja u 
maloj kapelici u blizini Kremlja, upravo u času kad je Staljin 
sa svojim pristašama snovao nove planove o svojoj vlasti. Metež, 
što su ga unijele u ostalu Evropu razvratne misli ruskih vođa, 
toliko su uskolebale moralni i ekonomski mir, da su 
upravo strmoglavile mnoge duše u beznadno stanje. Lako je 
onda komunizam mogao u mutnoj vodi loviti ribe! Od g. 1898 1. 
j. od kongresa ruske socijalističke stranke u Ninsku, gdje nije 
bilo nego 7 delegata, pa do danas, 40 godina kasnije, nametnuo 
se je komunizam i podjarmio više od 250 milijuna Ijudi. 

Čini nam se taj broj golem, ali pomislimo na ogromnu Rusiju, 
evropsku i azijsku, dodajmo tomu još Meksiko i Španjolsku, 
a ne zaboravimo i veliki broj onih, koji su jedno s komuniz- 
mom, ali se ne mogu izjaviti radi pritiska na njih. Za primjer 
brzog porasta komunizma nam najbolje služi Francuska, gdje 
je od 7 komunističkih poslanika njihov broj narastao u pet go- 
dina na 77! ; 

U pozitivnom se dijelu svojeg dubokog i nadasve praktičnog 
razlaganja pita predavač, da li katolici mogu ostati kod takvog 
stanja skrštenih ruku. Papa nas je uputio pred 10 godina na 
Krista Kralja, jedinog Kralja i vladara naših srdaca, i na Nje- 
gov vječni nauk. I današnja enciklika »Divini Re dem- 
ptoris« nije drugo nego naglašavanje vječnih principa osvijet- 
ljenih novim događajima. Sveti Otac pozivlje zabludjele pod 
zastavu Isusa Krista, jer samo od njega mogu očekivati spas 
(Dj. ap. IV. 12). Katolike pak poziva pod egidu istoga Kralja, 
mobilizirajući tako svu vojsku. ' 

U zaključnom govoru dr. Mach je natuknuo ove misli: 

Krist pozivlje danas, kao nikada do sada, sve katolike svijeta: 
Dođite k meni, ja sam put, istina i život. Primite moj nauk, jer 
sam krotka i ponizna srca i naći ćete mir svojim dušama. Uči- 
telj je tamo i zove sve, ponajprije k duhovnom oslobođenju, a 
zatim na vjersku nadnaravnu obnovu. U ovim dvjema točkama, 
veli govornik, sadržana je svrha kongresa. Sloboda po Kri- 
stu a onda novi život s Kristom, Ljudi su zaronili u 
zablude novog poganstva, bilo na terenu misli ili djela, bilo u 
pojedinačnom ili u zajedničkom životu. Pod njegovim tiranstvom 
svijet se sve više odmeće od vjere, i potpuni otpad nje- 
gov je najveći uspjeh. Nije zaboravio ni svoje idole! Za središ- 
te života postavilo je novo poganstvo čovjeka. Mjesto Boga — 
čovjeka, a mjesto Božjih zakona, čovječje strasti. Što 
ne može doseći svojom neobuzdanom željom, postizava nasi- 
ljem. Sve su to posljedice materijalističkog nazi- 
ranja na svijet. Nijekanje duha i duhovnih vrednota, nije- 
kanje Boga, to je karakteristika novog čo- 
vjeka. 

Kao blijesak u tamnoj noći svijetli Krist Kralj. I danas 
još uvijek, ponavlja vječne riječi: Dana mi je Sva vlast... 
(Mat. XXVIII, 18.) Dolazi kao osloboditelj da poruši djelo 
Sotone i njegovih pomoćnika. Upravo je sudnji dan. Sada će 
knez tmine biti zbačen s prijestolja. Slomiti veze mođernoga 
ropstva, osloboditi naše duše i naše krugove iz njegovih lana- 

ca — načelni je program Kristova Kraljevstva. Ustajmo! Dođi 
Kriste, i spasi nas! Nijesi li rekao: Ja sam Životi Uskrs- 
nuće? Da, Gospodar je našeg naravnog života ali i vrhunarav- 
nog. I 0n ga daje, i daje u izobilju (Iv. X, 10.) Šta više, same 
Njegove riječi su riječi Života (Iv. VI, 64.). A da bi uzdržao taj 
Život u nama, daje nam hranu. Prepustio ju je Crkvi, i ona to 
nastavlja u Njegovo ime. I od nas traži, da postanemo njezini 
suradnici kao članovi Katoličke Akcije: Vi ste kra- 
ljevsko Svećenstvo. A to se tiče, laika, žena i muževa. 
. Za zaključnu je riječ pozvao kard. Legat vjernike, da ostva- 
re Kraljevstvo Kristovo u srcima, u životu i zakonima. Jer, kao 
što nema religije bez evanđelja, tako nema ni kršćanstva bez 
preporoda, a ni katolicizma bez sjetovnog apostolata. Time nam 
je kongres u Poznanju još jednom stavio pred oči, nesamo naše 
katoličko zvanje, nego i našu katoličku dužnost. 

A. Ježić 


Jedan novi i veliki doprinos za naš 
liturgijski život 
(Dr. Dragutin Kniewald: Liturgika, Zagreb 1937.) 


Naš veoma uvaženi i svima poznati pisac pastoralnog bo- 
goslovlja veleučeni sveučilišni prof. g. dr. D. Kniewald po- 
novno je, ne iznenadio, nego razveselio i veoma zadužio našu, 
osobito, naučnu javnost svojim novim strogo naučnim i struč- 
nim djelom: Liturgika. Iz pomnjivog čitanja ovoga opsež- 
nog djela dobio sam dojam, da je veleučeni pisac u ovom 
djelu spojio dvije teško spojive kvalitete: strogo naučnu formu 
i stilsku lakoću. Raspravlja veoma bistro i poučno, a iza toga, 
manjim slovima, povijesno i dokumentarno obrazloži svaku 
svoju stavku. 


Ovakav način pisanja dopušta čitaocu, da može nesmetano 
i povezano pročitati neko poglavlje ili članak (djelo nije baš 
razdijeljeno na poglavlja), a zatim — želi li se bolje poučiti 
u izvorima ili povijesnom razvitku; — može pojedine stavke 
bolje proučiti čitajući povijesna i dokumentarna obrazloženja, 
koja su sitnijim slovima zgodno umetnuta. I tako stručnost 
ne ubija jedinstvenost knjige niti jedinstvenost prelazi u ne 
dobru jednostavnost. 

Nije mjesto u »D. Ž.« za opširno i strogo kritično izlaganje 
djela, već samo u koliko se odnosi na cilj duhovnoga i litur- 
gijskoga našega života. Držeći se ove norme i imajući na umu, 
da g. pisac nije namjeravao napisati u prvom redu nabožno 
djelo, moje je uvjerenje, da se djelo ne može nego samo po- 
hvaliti. Samo držim, da bi se, radi jasnoće, definicija liturgike 
(str. 6), baš prema onomu, što sam veleučeni profesor na istom 
mjestu razlaže, mogla popuniti po prilici na ovaj način: »Su- 
stavno obrazloženje postanka i razvitka, naravi i načina 
vršenja današnjih crkvenih obreda, kojima se vrše 
liturgiski čini.« Na strani jedanaestoj potkrala se je zabunom 
jedna malena pogreška, koja stavlja kard. Schustera nekoć 
opatom sv. Anselma, dok bi imalo biti: sv. Pavla izvan zidina. 
Sve su to neznatne stvarčice, koje su mi upala u oči prigodom 
čitanja ovoga solidnoga djela. Stručna pa i najstroža kritika 
bit će sigurna pohvalna i neće — mislim — naći ozbiljnijih 
prigovora, koji bi zasijecali u samu narav i vrijednost ovoga 
naučnoga djela. U koliko pak zalazi u područja jedne asketsko- 
mistične revije, ja sam uvjerenja, da ono — iako u prvom 
redu strogo naučno — zaslužuje samo pohvalu. Baš zbog gle. 
dišta našeg duhovnog i liturgijskog života naš je uvaženi pa- 
storalni pisac i s ovim djelom zaslužio veliku zahvalnost naših 
čitalaca i čitave javnsti a napose one naučnih krugova. Nje- 
govo ovo novo djelo, istina, jest na visini strogo naučnog 
pisanja, tako da je pravi putokaz i bogati izvor za daljnji rad 
svima onima, koji se posebno interesiraju za studije ove grane 
teologijske znanosti. Ali ta stroga naučna metoda nije uma- 
njila koristi. za naš lični liturgijski i duhovni život, 

U ovoj knjizi naći će ne samo naši bogoslovi, katehete i 
župnici sve što im može poslužiti (u ovoj grani) u njihovim 
naukama, poučavanju i pastvi, nego isti katolički intelektualci 
naći će u njoj obrazloženu i sintetično izloženu, u glavnom, 
čitavu crkvenu liturgiju. To će im bez dvojbe silno pripomoći 
za živo razumijevanje liturgijskih obreda i baš zato stvoriti 
u njima preduvjet i potrebito razpoloženje, da im sveti čini 
budu doista izvor duhovne hrane i bujnog liturgijskog i du- 
hovnog života. U ovom djelu, naime, tumači se liturgija uopće, 
njezin razvitak, jezik, molitva, pjesništvo, pjevanje, liturgijska 
mjesta, namještaj, ruho, liturgijska godina (liturg. vremena), 
božanski oficij i svete tajne našeg zapadnog obreda. 


Veoma je zanimivo, što veleuč. g. pisac uz rimski obred. 


spominje i ostale obrede, nadasve obred naše istočne braće. 

Još se u djelu nalazi i današnje zakonodavstvo gledom na li- 
turgiju pa će veleč. gg. župnici i upravitelji crkava i redov- 
ničkih i sjemenišnih kapela naći mnogo praktičnih uputa i za- 
boravljenih crkvenih propisa za crkvu i liturgiju. Knjiga može 
veoma korisno poslužiti i neškolovanim osobama. Jer i one će 
naći jasno i razumljivo tumačenje svetih obreda i tajna, a 
potanje historijsko i rubricističko obrazloženje mogu propu- 
stiti, ako uvide, da ih ne zanima ili da im ja malo poteže za 
razumijevanje. ' i 

Ja sam pak lično sa zadovoljstvom opazio, .da u ovom 
djelu i veleučni g. pisac naglašuje (str. 3. i 4.), da su »svi vjer- 
nici liturgi i ne prisustvuju samo pasivno svetim obredima, 
posebice sv. misi, na »slušaju« samo sv .misu nego ja i »mole« 
zajedno sa svećenikom i aktivno kod nje, na svoj način, 
sudjeluju.« A ovom »aktivnom« sudjelovanju kod liturgijskih 
obreda a nadasve svetih Tajna mnogo će doprinijeti ovo djelo 
svima onima, koji sa pomnjivo njime budu Služili. Nije to 
kakva tobožnja reklamna fraza, već je živa istina, da djela 
pisana sentimentalnošću djeluju, valjda, brže ali zato površ- 
nije i kratkotrajnije, a djela, koja su — kako i ovo — pisana 
solidnošću i bistrinom djeluju mirno, sređeno, snažno, duboko 
i zato trajno. 

S tih razloga našem veleučenom sveučilišnom prof. g. dru. 
Dragutinu Kniewaldu naša iskrena hvala uz želju, da nas čim 
prije razveseli svojim, u Predgovoru obećanim, novim djelom 
pastirskog bogoslovlja »Svećenička služba«. 


Dr. O. Dominik Budrović 0. P. 


Akcija i kontemplacija 


O zanimivom problemu odnosa akcije i kontemplacije ovih 
dana je napisao poznati francuski katolički filozof Jacques 
Maritain*) interesantnu studiju na koju će biti dobro da se 
malo osvrnemo, Označivši najprije u čemu je aktivni a u čemu 
kontemplativni život postavlja paralelu između jednoga i dru- 
goga. Ideju aktivnoga života svi imadu. Kad vidimo čovjeka 
gdje se bavi s nekim poslom znamo da se bavi aktivnim živo- 
Bai 


Li 3 
*) J. Maritain, Action et contemplation, u Revue Thomiste, 
XLV (1937.) br. 1, str. 18—50. 

tom. Malo je teže definirati kontemplativni život. Međutim 
možemo kazati da se čovjekom smatra onaj koji se bavi više 
povučenim životom, pa pokazuje više sklonosti prema razma- 
tranju nego prema djelovanju. Zapravo, u pravom smislu, kon- 
templacija je čin ljudskog uma, u kojem promatramo neku 
istinu bez razglabanja. U širokom smislu se uzimlje kontem- 
plativni život kao nastojanje da se dođe do što dublje i sve- 
stranije spoznaje stvari. 

Grci su došli do spoznaje da je kontemplativni život savr- 
šeniji od aktivnoga. Ali su pogrešili u tome što su taj kontem- 
plativni život ograničili samo na neki stanoviti dio ljudi. 

Kršćanstvo je u tom pogledu četiri stvari osvijetlilo: Ono 
je naučavalo da ljubav više vrijedi nego spoznaja. Zato pre- 
inačuje pojam kontemplacije kako ovaj postoji kod grčke 
filozofije. Dok je cilj filozofske kontemplacije sam čovjek, 
kršćanska kontemplacija je određena Bogu. Ona nas vodi spo- 
znaji i ljubavi Boga a imade za cilj da se konačno zaljubimo u 
najveće dobro koje u Bogu nalazimo, Iz toga slijedi da je 
kršćanska kontemplacija katolička, a to znači da je za sve ljude. 
Dok su Grčki filozofi reservirali svoju filozofsku kontemplaciju 
samo za elitu, kršćanska kontemplacija je određena svima. To 
je dar do kojega mogu svi doći. Mogu svi doći zato jer se za 
tu kontemplaciju ne traži toliko spoznaja koliko ljubav. Kako 
naučava sv. Toma, princip, kao i cilj kršćanske kontemplacije 
je u ljubavi. Pa zato što više ljubimo Boga to ga bolje upo- 
znajemo. A ljubav prama Bogu može postojati u svima. Radi 
toga kako je svakome zapovjeđeno da ljubi Boga svim srcem 
svojim i svom pameću svojom i svom snagom svojom tako mu 
je ujedno zapovjeđeno da teži ka kontemplaciji svim svojim 
silama. Konačno moramo kazati da je kršćanstvo izdiglo dosto- 
janstvo samoga rada. Rad se u kršćanstvu ne smatra kao nešto 
servilno. To je uvijek neko ljudsko djelovanje. U radu 
čovjek daje samoga sebe: on unaša svoju formu u materiju. 
Nesamo nego možemo kazati da u radu čovjeka sudjeluje sa 
samim Bogom koji sve u nama radi. Osim toga rad imade i 
neko socijalno obilježje. Svakim radom mi koristimo bližnje- 
mu. Zato se u njemu očituje neka ljubav prama čovječanstvu 
koju kao članovi zajednice moramo imati. 

Iz tih principa možemo zaključiti koji će odnos biti između 
kontemplacije i akcije. Prije svega mora se kazati da je i kon- 
templacija neki rad. I u njoj čovjek razvija neku svoju djelat- 
nost. Nesamo nego je kontemplacija najuzvišeniji rad. Kako je 

lijepo Aristotel kazao neki je posao to uzvišeniji što se u njemu 
viša naša sposobnost razvija, A u kontemplaciji se razvija spo- 
sobnost našega uma koja je najuzvišenija sposobnost. 

To vrijedi pogotovu ako se radi o kršćanskoj kontemplaciji 
koja imade za konačni cilj da nas s Bogom sjedini. U kontem- 
placiji dosižemo samoga Boga. To je intimni razgovor duše 
s Bogom. Duša u tom momentu kao da crpi na prvim izvorima 
samoga božanstva. Ona se u tom času ujedinjuje s Bogom i na 
neki način postaje jedno s njime. A nema dvojbe da je to kud 
i kamo bolji posao nego bilo koji drugi ljudski rad. 

Ali kontemplacija je korisna i za druge. Danas se često čuje 
kako kontemplativni ljudi nemaju nikakve koristi za čovječan- 
stvo. Ti ljudi upravo ne znaju što govore. Čovječanstvo će 
dobiti koristi od nas ako mu budemo dali ono što je vrijedno 
njega, odnosno ako mu budemo Boga dali, 

A nećemo mu moći Boga dati niti ono što je božansko ako 
ne budemo sami preko kontemplacije došli do njega i ako gad 
ne budemo posjedovali. Pita se sv. Ivan od Križa: »Čemu ko- 
riste oni koji više cijene akciju i umišljaju se da mogu preko 
propovijedanja i preko vanjskih djela zadobiti cijeli svijet? 
Što takvi čine? Nešto više od ništa, čestoput potpuno ništa, a 
kojiput i zlo.« Bez kontemplacije piše Lallement, nećemo nikada 
napredovati. u kreposti niti ćemo učiniti da drugi napreduju, 
Nećemo moći nikada dati Bogu ono što bismo morali ako ne 
budemo kontemplativni. To je shvatljivo stoga što nas kontem- 
placija čini da se tijesno sjedinimo s Bogom i da postanemo 
jedan duh s njime kako se kaže u sv. Pismu. 

Zato kaže sv, Toma da moralne kreposti disponinaju čovjeka 
za kontemplaciju i da su sredstva đa do njih dođemo. Prema 
tome kreposti aktvinog života su sredstva prama jednom uzvi- 
šenome cilju. A kontemplacija nije ničemu određena nego samo 
ujedinjenju s Bogom. Štaviše ona je sama to jedinstvo pa zato 
ona je konačni cilj naših nastojanja. 

Radi toga je govorio Aristotel da ona nema cilja, odnosno 
da nema neke koristi. Ali time nije htio kazati da ne bi bila 
vrijedna nego samo to da nije nečemu drugome određena. 
Štaviše kontemplacija je korisna za zajednicu. Kontemplativan 
duh je kao vatra koja sve oko sebe užiže. On je svijetlo koje 
oko sebe svijetli i širi posvuda jasnoću. On ne može a da ne 
dade ono što posjeduje u sebi. On je prepun Boga, pa nekom 
nužnošću hoće da se drugome predade. Tu vrijedi ona: iz punine 
srca usta govore. Stablo prepuno plodova naginje se. 

Radi toga najuzvišeniji je kontemplativni život. Takav je 
sam po sebi vrednota: On je najuzvišeniji i zato što je koristan 
nesamo pojedincu nego i zajednici. On je sinteza aktivnih i 
kontemplativnih vrlina. 

Danas se mnogo govori o razlici između Zapada i Istoka. 
Istok bi se bavio uglavnom kontemplativnim životom, dok bi 
Zapad previše isticao svoju misiju akcije. Svakako aktivnost 
zapadnog čovjeka ide u pretjeranost koja bi se. morala regu- 
dirati povučenim kontemplativnim životom, Moralo bi se doći 
do osvjedočenja da čovjek neće nikada dati nešto veliko ako 
sam ne bude ispunjen veličinom Boga. 


Čim kažemo da nas kontemplacija uzdiže do Boga i da 
s njome crpimo na prvim izvorima svake veličine i vrijednosti, 
tim smo utvrdili princip đa svako naše vanjsko djelovanje mora 
predvoditi duboka kontemplacija. J. 2. 


Književnost 


Jean de Longry: A Pombre des Grands Ordres. Desciće de 
Brouwer, Paris 1937. Cijena 18 fr, — Zaista rijetka knjiga! O 
pojedinim Trećim Redovima imamo više knjiga i knjižica koje 
nam tumače legislativnu i duhovnu njihovu strukturu, ali ne- 
mamo sigurno ni jedne, koja bi nam ovako skupno iznosila bit 
i oznake svakog pojedinog Trećeg Reda, kao što također onaj 
duh koji im je svima zajednički. U knjizi je prikazano osam 
glavnih Trećih Redova, i to franjevački, dominikanski, augustin- 
ski, servitski, karmelitanski, minimski, premonstraćanski i bene- 
diktinskih oblata. Koliko su savjesno izrađeni svi ti prikazi 
pojedinih Trećih Redova najbolje nam govori činjenica, da se 
učeni auktor nije pouzdavao potpuno u svoje poznavanje pred- 
meta, nego je za pojedine Redove konsultirao najbolje -stručnjače 
iz samih tih redova. Zato je izišla knjiga takva da se na nje- 
zine konstatacije možemo s potpunom sigurnošću osloniti. Svi 
Priznavaju ulogu i značenje koje u katoličkoj Crkvi imaju Prvi 
Redovi, i to možemo reći više nekako u kleričkoj hierarhijskoj 
domeni Crkve. A sličnu ulogu igraju Treći Redovi u laičkom 


. vjerničkom dijelu Crkve. To je istina koju su uvjek isticali ka» 


tolički učitelji, a na njezino značenje su napoze upozoravali 
Sveti Oci.pape. Dosta se je sjetiti riječi Lava XIII. koji je rekao 
da su Treći Redovi, »najprikladnije sredstvo da se svijet pri- 

vede pravoj i solidnoj primjeni evanđeoske nauke«. I to zna- 


čenje nijesu Treći Redovi izgubili ni danas. Pa niti razvitkom 


Katoličke Akcije, koja je u današnjim prilikama toliko potre- 
bita i koju sadašnji Sveti Otac toliko preporučuje i forsira. 


Dapače možemo reći, da su upravo radi razvitka Katoličke 
Akcije danas Treći Redovi potrebitiji nego igda. Po njima će 


naime pripadnici Katoličke Akcije postati ne samo ljudi vanj- 


skog djelovanja nego također ljudi duha. Postat će neka ak- 
tivno-duhovna elita, koja će u samoj Katoličkoj Akciji moći da 


Primi one dužnosti i službe za koje su ostali. pripadnici te 


pomoćno hierarhijske organizacije manje sposobni. Bit će u 
Katoličkoj Akciji ono što su u samoj Crkvi svećenici-redov- 
nici, koji su već po svom odgoju i zavjetima određeni da budu 
nekakvi pioniri kraljevstva Božjega. A naročita je prednost ove 
knjige, u koliko su nam tu skupno prikazani toliki Treći Redovi, 
u tomu što će tu pojedinac i prema onim nekim svojim ili na- 
ravnim ili baštinjenim ili primljenim inklinacijama i simpati- 


jama moći da bira kome Trećem Redu da povjeri usavrša- 


vanje svoje duhovnosti. Napose je to potrebito istaknuti u na- 


*šim prilikama, da tako naskoro budemo mogli motriti i u našem 


narodu razvitak i napredak raznih Trećih Redova, da oni ujedno 
budu cvali što bolje i brojem i duhom. 

Charles Grimaud: Lui et nous; Un seul Christ. Piere 
Tequi, Libraire Editeur. Paris 1987. Cijena 12 fr. — Grimaud je 
već skoro poznat i cijenjen pisac pedagoških i asketikomis- 


.tičkih djela, nekoja su o dtih prevedena na razne jezike. Ovdje 


imamo njegovo najnovije najnovije i to mističko djelo. Ono 
ujedno vrijedi kao nastavak, dotično dopuna njegovog ranijeg 
djela: »Ma« Messe. A po faktičnom i logičnom redu veoma se 
dobro ovo najnovije njegovo djelo nadovezuje na spomenuto. 


U svetoj smo naime Misi prikazali s Isusom samog njega Vječ- 


nom Ocu, a ujedno i same sebe, dok ovdje pristupamo da po- 
bliže promotrimo značenje i dubljinu tog našeg jedinstva 


s Kristom. Ulazimo u poznavanje temelja i otajstva ovog mis- 
tičkog tijela Kristova, koje svu svoju snagu i vitalnost crpi 


opet od samog Krista. Osobama, koje nijesu toliko upućene u 


dogmatske temelje mistike ova knjiga čini veliku uslugu. 


Na lak a ujedno edifikantan način autor otkriva svima du- 
šama željnim dubljeg duhovitog života neizmjerno bogatstvo 


.našeg ujedinjenja sa Kristom kao našom glavom, kao izvorom 
našeg duhovnog života i kao našim ciljem prema kojemu treba 


da svijesno ali i s djetinjom predanošću težimo. S. L. 

Dr. C. Feckes, Die Harmonie des Seins, Paderborn, F. Sch6- 
ningh, Geb. Mk 3.380. — Ako kažemo da je sistem sv. Tome iz- 
građen na pojmu bića, onda ćemo vidjeti da je njegova filozo- 
fija harmonija bića. Sv. Toma, vidjevši da u prirodi postoje raz- 
lični stepeni savršenosti, nastojao je da sve postavi na svoje 
mjesto i da svakom biću dade svoje značenje. Na vrhu i prije 
svega nalazi se najsavršenije biće koje je izvor i uzrok svega 
što postoji. Na taj način u njegovoj misli svijet je kao niz ste- 
penica po kojima se penjemo do najvećega; ili je kao skladna 
harmonija u kojem se čuje sa svih strana pjesma u čast onoga 
koji vlada nad svima. Možemo zato naslutiti do kakvih nas lije- 
pih zaključaka dovodi ovo djelo. 


Dr. J., Hessen, Wertphilosophie, Paderborn 1937. F. Scho- 
ningh, Mk 5.80. -— Danas je literatura o filozofiji vrijednosti ta- 
ko poplavila tržište, da se zaista teško snači u tom labirintu 
zamršenih problema. Bilo je potrebno da nam neko s katoličkog 
stanovišta osvijetli ovo pitanje i iznese kritički svoj sud o filo- 
zofiji koja je danas u modj. Poznati njemački filozofski pisac dr. 
Hessen u svom djelu nastoji udovoljiti toj potrebi. Najprije 
iznosi historijat toga problema, da ga kasnije zahvati s ontološ- 
kog, gnozeološkog, antropološkog i teološkog gledišta. Po tomu 
se vidi da je djelo pregledno i iscrpljivo. 


D. M. Opeka, Rimske Šmarnice, Ljubljana, »Glasnik Srca 
Jezusovega« Din 15. — Pisac nas pjesničkim oduševljenjem vođi 
po 31 Marijina svetišta u središtu kršćanstva, gdje je pobožnost 
prama Majci Božjoj bila uvijek žarka. Knjiga je prepuna lijepih 
i korisnih pobuda, dirljivih opažanja i historijskih bilježaka. 

M. Tarnawski, Un ev&čque polonais, Gabalda et Cie, Paris 
1937. — Ličnost biskupa Josipa Bilezewskoga mogla bi se izra- 
ziti riječima: za Boga i svoj narod. Kao požrtvovni svećenik, 
a nadasve kao lavovski biskup sve je svoje sile posvetio Božjoj 
stvari. Radio je mnogo na obnovi socijalne pravde, davao je iz- 
dašno siromasima i promicao je svaku karitativnu akciju. U 
pretsudnim časovima kad se poljski narod borio za svoju samo- 
stalnost, ovaj je neutrudivi radnik mnogo učinio na političkom 
i kulturnom području. S pravom ga poljski narod štuje kao je- 
dnoga od prvih velikana. 


Guy de Larigandie, Par trois routes amćricaines, Desciće de 
Brouwer, Bruges, 18 fcs belges. — Proputovavši preko New- 
Yorka, Chicaga, Los Angelesa, San Francisca, Vancouvera, Mon- 

treala i Qućbeca, pisac, vrstan književnik, živim i zanimivim 
stilom opisuje nam svoje impresije i doživljaje. U formi afo- 
rizma i lepidarno nabačenih misli s naročitom su jasnoćom i 
jačinom karakterizirani ljudi i običaji tako da u nekoliko stra- 
nica nalazimo lijepo izraženu osebujnu psihu američkog Novog 
Svijeta, koji je za nas još uvijek enigmatičan ili bar nepoznat. 


M. Citoleux,; Le vrai Mohtaigne, Paris 1937, Lethilleux, Frcs 
20. — Mnogi neobjektivno promatraju ovu intresantnu i zago- 
netnu ličnost, držeči ga skeptikom, natrunjenim poganskim 
shvaćanjem. A ipak autor djela »Essais« jest jedan od značajni- 
jih vojnika i branitelja katolicizma protiv protestantizma, kao i 
pisac djela iz moralnog područja koje se u svojoj suštini pot- 
puno slažu s katolicizmom. Ova knjiga uspijeva da nam pokaže 
Montaigne-a u pravom svom svijetlu. 


Collectanea theologica, Lw6w (1937) XVIII, F. 1—2. — Druš- 
tvo poljskih teologa već osamnaest godina izdaju stručnu i boga- 
tu zbirku za proučavanje filozofskih i teoloških problema. Po- 
najbolji katolički poljski mislioci surađuju u ovoj kolekciji koja 
sadrži rasprave također i na svjetskim jezicima, pa je tako pri- 
stupačna i našoj javnosti. Ovaj svezak na 564 stranice donosi 
23 rasprave nadasve osebujnog i različitog sadržaja iz područja 
filozofije i teologije. 


Msgr M. Pušić, Specijalizirani pokreti Katoličke Akcije 
»Zvijezda Mora«, Hvar, Din. 3. — Mi katolici, koji smo velika 
zajednica, moramo da mnogo toga jedan od drugoga naučimo. 
Kod drugih naroda se KA tako lijepo razvila pa nema sumnje 
da i nama prokušane metode mogu mnogo koristiti. Ako ka- 
žemo sa sv. Ocem da je »Jocizam« u Belgiji uzorni tip KA, 
onda ćemo vidjeti važnost ove knjižice, tim više što su spe- 
cijalizirani pokreti zahvatili maha po cijelom svijetu. 


R. Jolivet, Cours de Philosophie, E. Vitte, Lyon 1937, Fres 30. 
Plodni filozofski francuski pisac u svom manualu pruža pre- 
gled cijele filozofije. Dakako, u 400 stranica nije lako izložiti 


* detaljno sva filozofska pitanja. Ali ipak auktor uspijeva da 


izabere ono što je najbitnije i da to u kratkim potezima osvi- 
jetli i dokaže. Djelo je u prvom redu namijenjeno studentima 
pa će dobro doći našim teolozima koji se ne mogu dugo vre- 
mena baviti filozofijom. Ali će i svaki intelektualac koji želi 
dobiti neki sumarni pregled katoličke filozofije naći u knjizi 
vrsnog vodiča. 

XY. Raimond, Introduction de la vćritć a la vie, Paris 1997, 
Desclće de Brouwer, Prix: 15.50 frs belges. — Utješna je pojava 
da vjernici teže za produbijivanjem religije, pa žele da što sve- 
stranije upoznadu istinu. Uvjereni da je katekizam premalen 
osjećaju potrebu za dubljim upoznavanjem, religije. Osnivaju 
go zato različna udruženja, drže se predavanja i tečajevi na 
kojima se na široko obrađuju .najveći problemi života. Ova 
knjiga nije drugo nego jedan takav tečaj, koji je autor u raz- 
nim prigodama održavao. Djelo će dobro doći gvima, nadasve 
redovnicama kojima je potrebno upoznavanje istine da bi došli 
do života. H.B. 


Joannis a S. Thoma, Cursus philosophicus, Tomus III, Na- 
turalis philosophiae, Marietti, Taurini 1937. — Veoma je mnogo 
zadužio katoličke filozofe benediktinac O. Reiser, time što je 
ponovno izdao filozofiju jednog od najvećih učenika sv. Tome 
Akvinskog. Iako je djelo otrag nekoliko vjekova napisano, ipak 


“je ono još do danas sačuvalo svoju vrijednost za razumijevanje 


nepobitnih Tominih principa. Izdavač je nastojao da što savr- 


'šenije izdade djelo: na kraju je nadodao pregledno kazalo osoba 


i filozofskih pojmova, tako da svaku stvar možemo lako naći. 


"Ovom trećom sveskom djelo je potpuno izdano, pa će ga svi, 


koji se bave filozofijom, moći da nabave. Sam sv. Otac je preko 
svoga tajnika izrazio zahvalu izdavaču na uloženom trudu. 


F. Calcagno S. J., Philosophia scholastica secundum ratio- 
nem, doctrinam et principia S. Thomae Adquinatis, M. dAuria, 
Napoli 1937, vol. T. Lit. 16. — Prednost ovoga manuala, koji će 
opsezati tri volumena stoji najprije u tome što se autor drži 
strogo skolastičke metode, zatim što višu važnost polaže izla- 


ganju pozitivne nauke nego pobijanju zabluda. Na taj način, 


učenici bivaju dobro upućeni u katoličku filozofiju i dobro pri- 
pravljeni za studij teologije. Po naredbi sv. Stolice auktor se 
drži nauke sv. Tome. Da bi djelo ostalo što kompletnije pisac 
izjavljuje da je »u svemu pristajao uz Anđeoskog Naučitelja« 
(predgovor str. VII.); na taj način su klerici bolje pripravljeni 
na teološki studij sv. Tome. 


vo.r.r..—.———————————————————* 


S dopustom Starješina. — Tiskara Braće Kralj, 
Zagreb, Ulica Pavle Radića 9. 


Za tn KNJIŽEVNOST 
S oi: f — Nove jeronimske knjige 


Godina 1938. jest sedamdeseto godište opstanka Hrvatskoga 
Književnog Društva sv. Jeronima u Zagrebu, kojemu je svrha 


“da izdaje dobre knjige i pučke spise, te da ih uz što jeftiniju 


cijenu širi u hrvatski narod, U pozivu na proslavu toga jubi- 
leja jest želja, neka bi se sjećanje na sedamdeset godina druš- 
tvenog života i rada ispunilo stvarnom sadržinom t, j, u znaku što 
jačeg prosvjetnog djelovanja i širenja dobre knjige, Radi toga 
jubileja jeronimske su knjige za godinu 1938 izdane ranije, pa 
se već i raspačavaju. Izdanja su podijeljena u skupine po tri 
knjige za 10 dinara, pet knjiga za 20 dinara, devet knjiga za 
40 dinara. To su članske cijene, ali može svako lako postati čla- - 
onom, jer je upisnina i članarina jedamput za uvijek Aa 10 
dinara. Nove jeronimske knjige .za gođinu 1938 redom su ove: 
1. Kalendar »Danica« za god. 1938. 2, Marijan i Emina pripovje- 
sti od Fr, L. Čuturića. 3. Svjedočanstva o Rusiji/“od I. Bogdana. 
4. Komunizam od dra B. Perovića.5 S onu stranu Kapele pripo- 
vjesti od dra F. Lasmana. 6. Dvije golubice pripovjesti od N. 
Subotića. 7. Društveni život na selu od sgveuč. prof. dra M 


Ivšića. 8. Ban Jelačić od Sti. Gorupića. 9. Budi moža od o 
Radića 


Naizgodnije je da svatko sebi nabavi jeronimske knjige 
kod mjesnog povjerenika (v. g. župnika) jer_je time uštednja na 
poštarini (1 dinar po knjizi). A iko to ne može neka se obrati 
izravno na upravu Društva sv. Jeronima, Zagreb Trg kr. To- 
mislava 21. | 


Časopis za zgodovino in narodopisje, Kovačevićev Zbornik, 
Izdaje »Zgodovinsko društvo« u Mariboru god. 1937. br, 1-4, — 
U ovoj svesci poznatog časopisa za slovensku povijest, koji izlazi 


. već 32 godine, objelodanjeno je od različnih stručnjaka, četrde- 


set različnih rasprava, koje zasijecaju u povijest. slovenskoga “ 


naroda. Među piscima nalazi se i par Hrvata. + 


- Pio XI, Bezbožni komunizam, Izdao >MOSK« u Zagrebu i 
»Regina apostolorum« u Sarajevu. — Mi smo već govorili i 
ovom nadasve aktuelnom i važnom dokumentu sv. Oca, koji 
zasijeca u najnužnije potrebe našega vremena. Sretni smo što 
možemo našoj javnosti predstaviti hrvatsko izdanje s preporu- 
a da bi ova krasna enciklika ušla u svaku našu kršćansku 
uću. . 


Guerry, Vers le Pšre, Desciće- de Brouwer, Paris 1937, 
Frcs:18. — U formi kratkih koncižnih i naukom bogatih. raz- 
matranja pruža nam ova knjiga pravi neki traktat zudćntoo > 
života, inspiriran novim a uvijek tradicionalnim dihom. To je. 
knjiga koju ne“ smijemo analizirati nego čitati, kazao je Msgr. 


Caillot, koji ju je popratio predgovorom. - Simpatično“ je da je . 


+ “nadasve naglašeno veliko Božje. milosrđe, koje: gaHRo o duše 


zove u svoju intimnost. = S 


E Dr. 3, Srebrenić, Kuda to vodi, Zagreb 1986 — Presv. g. dr. 
“Srebrenić, koji budno Pazi na sve pojave našega života, upozo« 
tava katoličku javnost u svojoj knjižici na veliko zlo. koje se 
preko službenih udžbenika srednjih škola širi. Upravo zabrinjuje 


s kojom bezbrižnošću ći s kojim cinizmom neki: pisci školskih 


“manuala iskrivljuju povijesne «činjenice i uštrcavaju mržnju. 
u duše Čaka. Moramo alarmirati cijelu katoličku Ek da se 
što prije- ukloni ovo zlo. 


A. Vallet, Mes confčrences. sur les gućrisons- miraculeuses 
de Lourdes, Paris. 1937, 'Tequi, Frcs 15. => Boraveći mnogo g0- 
dina u Lurdđu i proučavajući režna čudesna ozdravljenja, autor 
je u ovim konferencijama stručno dokazao nadnaravnost. izvan= 


Ki 


rednih događaja koji se još i. danas zagovorom Lurdske: Gospe! z 


zgađaju. Djelo je dokumentarno. 


P. Sćhrmitz, Heilig ist euer Leib, ME wien, 


S. 240. — Danas kad se, preko. mođe, športa, eugenike, i pre. 


više povlađuje tijelu, nastaje za katolike pitanje: koje stanovište 
crkva zauzima prema tjelesnoj kuliuri. Autor nalazi odgovor na 
to- pitanje u objavljenoj nauci da su naša tjelesa. hram Duha- 
Svetoga. Crkva nije. protiv tijela, ali ne dozvoljava da: se puste 

5 potpuno uzde. tjelesnim požudama. \ 


A. Delaporte, Imitation- de Saint Vincent de Panl, Paris, 
Tequi.- — Trideset razmatrahja za mjesec srpanj sastavljenih 
po duhu i rauci sv. Vinka Paulskoga. Lijepo je što su ova pro- 


“ duhovljena razmatranja začinjena. zgodnim i praktičnim pri- 


omjerima. ž 


E. Legrand, Apotres ek Mariyrs, Paris 1937. Tćqui; Frcs 15 : 


— Koliko“ svetog! idealizma, koliko nesebičnog pregaranja, ko- 


liko opet jakog apostolskog žara pokazuju žarke duše misionara ae 
E mućenika! I zahvalni smo auktoru što je izabrao“ najbolje bič". Li 


sere iz toga divnoga perivoja apostola pa-nam oertao likove 
najznačajnijih francuskih misionara. Čitajući te potresne strg- 
nice. mi-osjećamo kako smo“maleni. 3 


